3. การประกอบธุรกิจของแต่ละสายผลิตภัณฑ์

1.  บริการการสื่อสารดาวเทียม และ บริการที่เกี่ยวเนื่อง

  บริการการสื่อสารผ่านดาวเทียม และบริการที่เกี่ยวเนื่อง ดำเนินการโดย บมจ.ชินแซทเทลไลท์
  และ บมจ. ซีเอส ล็อกซอินโฟ

1.  บริการการสื่อสารดาวเทียม และ บริการที่เกี่ยวเนื่อง ดำเนินการโดย บมจ.ชินแซทเทลไลท์

    1.  ลักษณะของบริการ

บริการใช้วงจรดาวเทียมหรือทรานสพอนเดอร์ (Satellite Transponder Services)

การบริการให้เช่าวงจรดาวเทียมหรือทรานสพอนเดอร์ (Transponder)
ซึ่งเป็นอุปกรณ์อิเล็กทรอนิกส์ที่ติดอยู่ในตัวดาวเทียม
ทำหน้าที่ในการรับสัญญาณจากสถานีภาคพื้นดินผ่านจานสายอากาศ
และนำสัญญาณนั้นมาแปลงความถี่ให้ต่ำลงและขยายสัญญาณให้มีกำลังแรงขึ้นเพื่อส่งสัญญาณกลับมาสู่สถานีรับสัญญาณปลายทางบนพื้นโลก
ณ ตำแหน่งใดๆ ภายใต้พื้นที่ครอบคลุม (Footprint) ของดาวเทียมไทยคม
เพื่อให้ผู้ใช้บริการสามารถเชื่อมต่อการสื่อสารในระยะทางที่ห่างไกล
หรือสำหรับการสื่อสารแบบกระจายสู่ผู้รับจำนวนมาก (Broadcasting)
ซึ่งการส่งสัญญาณผ่านดาวเทียมนี้
จะช่วยลดค่าใช้จ่ายของผู้ใช้บริการในการสร้างเครือข่ายภาคพื้นดินจำนวนมากเพื่อให้ครอบคลุมพื้นที่เป็นบริเวณกว้างหรือครอบคลุมหลายประเทศ
เช่น การเดินสายใยแก้วนำแสงหรือการตั้งเสาไมโครเวฟ เป็นต้น

บริษัทฯ
เป็นผู้ทำหน้าที่ดูแลดาวเทียมและบริหารองค์ประกอบของระบบการสื่อสารผ่านดาวเทียมให้สามารถใช้งานได้
และสามารถให้บริการแก่ผู้ใช้ได้เป็นอย่างดีโดยองค์ประกอบของการสื่อสารผ่านดาวเทียมจะประกอบไปด้วย

-   ดาวเทียมไทยคม

  ปัจจุบัน บริษัทฯ ได้จัดส่งดาวเทียมไทยคม 1A ไทยคม 2 และ ไทยคม 3
  ขึ้นสู่วงโคจรและให้บริการแก่ผู้ใช้จำนวนมากทั้งในและต่างประเทศ
  รายละเอียดคุณสมบัติของดาวเทียมแต่ละดวง มีดังต่อไปนี้

ตารางเปรียบเทียบดาวเทียมไทยคม 1A ไทยคม 2 และไทยคม 3

+----------------+-----------------------+-----------------------------+
| ย่านความถี่       | ไทยคม 1A และ ไทยคม 2  | ไทยคม 3*                    |
+================+=======================+=============================+
| C-Band ภูมิภาค   | 10 ช่องสัญญาณต่อดวง      | 18 ช่องสัญญาณ                 |
+----------------+-----------------------+-----------------------------+
| พื้นที่ครอบคลุม     | เขตประเทศไทย          | เขตประเทศไทย ภูมิภาคอินโดจีน    |
|                | ภูมิภาคอินโดจีน           |                             |
|                |                       | และแถบชมพูทวีป                |
|                | และแถบเอเชียตอนเหนือ    |                             |
+----------------+-----------------------+-----------------------------+
| C-Band ทั่วโลก   | - ไม่มี -               | 6 ช่องสัญญาณ                  |
+----------------+-----------------------+-----------------------------+
| พื้นที่ครอบคลุม     | - ไม่มี -               | เขตทวีป แอฟริกา ยุโรป เอเชีย    |
|                |                       | และออสเตรเลีย                |
+----------------+-----------------------+-----------------------------+
| Ku-Band        | 2 ช่องสัญญาณต่อดวง       | 7 ช่องสัญญาณ                  |
| เฉพาะจุด        |                       |                             |
+----------------+-----------------------+-----------------------------+
| พื้นที่ครอบคลุม     | เขตปร                 | เขตประเทศไทยและภูมิภาคอินโดจีน  |
|                | ะเทศไทยและภูมิภาคอินโดจีน |                             |
+----------------+-----------------------+-----------------------------+
| Ku-Band        | - ไม่มี -               | 4 ช่องสัญญาณ                  |
| เป็นได้ทั้งแบบห    |                       |                             |
| มุนได้และเฉพาะจุด |                       |                             |
+----------------+-----------------------+-----------------------------+
| พื้นที่ครอบคลุม     | - ไม่มี -               | เขตประเทศไทย ภูมิภาคอินโดจีน    |
|                |                       | อินเดีย                       |
|                |                       |                             |
|                |                       | และแถบชมพูทวีป                |
+----------------+-----------------------+-----------------------------+
| Ku-Band        | - ไม่มี -               | 3 ช่องสัญญาณ                  |
| แบบหมุนได้       |                       |                             |
+----------------+-----------------------+-----------------------------+
| พื้นที่ครอบคลุม     | - ไม่มี -               | เขตประเทศไทย ภูมิภาคอินโดจีน    |
|                |                       | อินเดีย                       |
|                |                       |                             |
|                |                       | และแถบชมพูทวีป                |
+----------------+-----------------------+-----------------------------+
| ผู้ผลิต (ประเทศ)  | Hughes (สหรัฐอเมริกา)   | Aerospatiale (ฝรั่งเศส)       |
+----------------+-----------------------+-----------------------------+
| รุ่น             | HS-376                | Spacebus 3000               |
+----------------+-----------------------+-----------------------------+
| อายุการใช้งาน    | 15 ปี                  | 14 ปี                        |
+----------------+-----------------------+-----------------------------+
| จัดส่งสู่วงโคจร    | 2536 และ 2537 ตามลำดับ | 2540                        |
+----------------+-----------------------+-----------------------------+

* หลังจากเหตุขัดข้องระบบพลังงานของไทยคม 3 เมื่อวันที่ 7 กุมภาพันธ์ 2546 ไทยคม 3 มี
Ku-Band ที่ให้บริการได้ 5 ช่องสัญญาณ

ซึ่งดาวเทียมไทยคม 1A และ ไทยคม 2 มีศักยภาพในการแข่งขันในแถบภูมิภาคอินโดจีน และ
บริษัทฯ
ได้เริ่มดำเนินกิจกรรมทางการตลาดและมีศักยภาพในการแข่งขันในต่างประเทศมากขึ้นเมื่อบริษัทฯ
ได้จัดส่งดาวเทียมไทยคม 3 ขึ้นสู่วงโคจรโดยที่บริษัทฯ
จะเน้นกิจกรรมทางการตลาดในแถบเอเชียแปซิฟิกเป็นหลัก

-   สถานีควบคุมดาวเทียมไทยคม

  ทำหน้าที่วัดค่าสัญญาณต่างๆ ของดาวเทียมที่จำเป็นต่อการควบคุมการทำงานของดาวเทียม
  และติดตาม ควบคุมการทำงานของดาวเทียมโดยการส่งสัญญาณจากสถานีควบคุมภาคพื้นดิน
  ตลอดจนทำหน้าที่เฝ้าดูผลหลังจากการออกคำสั่งควบคุมการทำงานของดาวเทียม
  และยังสามารถตรวจสอบผลการใช้งานทรานสพอนเดอร์แต่ละวงจรได้ว่าการใช้งานของผู้ใช้ในแต่ละวงจรนั้นมีประสิทธิภาพหรือมีการรบกวนกันหรือไม่

บริการระบบไอพีสตาร์ ระยะแรก (First Generation iPSTAR)

iPSTAR Broadband Satellite เป็นโครงการดาวเทียมดวงต่อไปของบริษัทฯ
โดยมีกำหนดการเริ่มให้บริการประมาณปี 2547 และมีพื้นที่ให้บริการครอบคลุม ทวีปเอเชีย
และออสเตรเลีย ซึ่งเป็นภูมิภาคที่มีแนวโน้มการขยายตัว ทางด้านโทรคมนาคมอย่างรวดเร็ว
ซึ่งเป็นภูมิภาคที่บริษัทฯ มีความเชี่ยวชาญทางการตลาดในพื้นที่ จากการให้บริการดาวเทียมไทยคม
1A, 2 และ 3 อยู่ในปัจจุบัน จึงเป็นตลาดเป้าหมายที่สำคัญ ของโครงการ iPSTAR Broadband
Satellite และจะเอื้ออำนวยให้บริษัทฯเพิ่มศักยภาพ
ในการแข่งขันทางธุรกิจกับเครือข่ายโทรคมนาคมภาคพื้นดิน ได้อย่างมีประสิทธิภาพ

บริษัทฯ เริ่มดำเนินกิจกรรมทางการตลาดของระบบดาวเทียมไอพีสตาร์ ในปี 2544
โดยเริ่มให้บริการในระยะแรก
คือการให้บริการอุปกรณ์ปลายทางภาคพื้นดินไอพีสตาร์ที่สามารถใช้กับดาวเทียมไทยคม 3
และดาวเทียมอื่นๆ ที่มีการใช้งานในปัจจุบัน
โดยบริการประเภทนี้เป็นเทคโนโลยีชนิดใหม่จะช่วยเพิ่มประสิทธิภาพการรับส่งข้อมูลผ่าน
ทรานสพอนเดอร์ได้มากกว่าปกติ ดังนั้น
จึงเป็นการเพิ่มประสิทธิภาพของระบบดาวเทียมปัจจุบันและช่วยลดต้นทุนการบริการ

ขณะนี้บริษัทฯ มีเกตเวย์ไอพีสตาร์ระยะแรกที่สามารถให้บริการได้จำนวน 5 เกตเวย์ ใน ไทย พม่า
ไต้หวัน ออสเตรเลีย และอินเดีย โดยทางบริษัทฯ มีแผนที่จะดำเนินการติดตั้งเกตเวย์จำนวน 2
แห่งในปี 2547 ที่ประเทศจีน และ ลาว โดยในระหว่างนี้ทางบริษัทฯ
จะมุ่งไปที่การทำกิจกรรมทางการตลาดในทุกๆ ประเทศ ตัวอย่างเช่น การจัด ไอพีสตาร์โรดโชว์
และ มินิคอนเฟอเรนซ์
ในประเทศกลุ่มเป้าหมายของโครงการไอพีสตาร์เพื่อเป็นการสร้างฐานลูกค้าและแนะนำเทคโนโลยีไอพีสตาร์สู่ตลาด

บริการเสริมอื่นๆ (Value-Added Services)

เพื่อตอบสนองความต้องการใช้งานดาวเทียมที่หลากหลายรูปแบบของผู้ใช้บริการ
และเพื่อให้บริการที่ครบวงจร (Turnkey Service)
ที่มีประสิทธิภาพตรงตามความต้องการของผู้ใช้บริการมากที่สุด บริษัทฯ
จึงได้นำเสนอบริการเสริมแบบต่างๆ เช่น

-   บริการ Teleport

  บริษัทฯ ได้จัดเตรียมสถานี Teleport เพื่ออำนวยความสะดวกให้กับผู้ใช้บริการดาวเทียมไทยคม
  ซึ่งประกอบด้วยบริการต่าง ๆ ดังนี้

-   บริการรับ-ส่งสัญญาณดาวเทียม (Uplink-Downlink Services)
    เป็นบริการพื้นฐานสำหรับผู้ให้บริการแพร่กระจายสัญญาณ (Broadcaster)
    ที่ไม่มีสถานีส่งสัญญาณของตนเอง

-   Studio and Automatic Tape Play Services
    ให้บริการจัดเตรียมรายการเพื่อถ่ายทอดสดหรือบันทึกรายการลงเทปเพื่อออกอากาศภายหลัง
    รวมถึงบริการถ่ายทอดรายการบันทึกเทปอัตโนมัติ

-   บริการ Direct to Home (DTH) เป็นบริการบีบอัดสัญญาณโทรทัศน์ในระบบดิจิตอล
    และส่งสัญญาณผ่านดาวเทียมถึงผู้รับบริการโดยตรง

-   บริการรับ-ส่งต่อสัญญาณภาพผ่านดาวเทียม (Satellite Turnaround Service)
    ให้บริการสำหรับผู้ใช้บริการที่ต้องการรับสัญญาณจากดาวเทียมดวงหนึ่ง
    เพื่อมาถ่ายทอดสัญญาณในดาวเทียมอีกดวงหนึ่ง

-   บริการถ่ายทอดสดผ่านดาวเทียม (Satellite News Gathering)
    เป็นบริการรถถ่ายทอดสัญญาณดาวเทียมเคลื่อนที่
    โดยเฉพาะการถ่ายทอดข่าวนอกสถานที่หรือรายการกีฬา

-   บริการ Global Digital TV

  บริการครบวงจรซึ่งรวมบริการบีบอัดสัญญาณ บริการส่งสัญญาณและบริการใช้งานทรานสพอนเดอร์
  ผ่านดาวเทียมไทยคม 3 ย่าน C-Band Global Beam
  เพื่อตอบสนองความต้องการของผู้ใช้บริการดาวเทียม
  ซึ่งประสงค์จะถ่ายทอดสัญญาณรายการโทรทัศน์ของตนผ่านดาวเทียมเพื่อเผยแพร่ไปยังทั่วโลกหรือข้ามทวีปไปยังกลุ่มผู้ชมเป้าหมายกว่า
  100 ประเทศ ใน 4 ทวีปไม่ว่าจะเป็นในทวีปยุโรป ออสเตรเลีย แอฟริกา และเอเชีย

-   บริการ Private Business TV and Educational TV

  บริษัทฯ ได้นำเทคโนโลยี Digital Compression ผ่านดาวเทียมไทยคม ย่าน Ku-Band
  ร่วมกับบริการภาคพื้นดินอื่นๆ เช่น บริการส่งสัญญาณขึ้นสู่ดาวเทียม บริการเล่นเทปรายการ
  บริการห้องสตูดิโอ บริการรถถ่ายทอดสด บริการเข้ารหัสสัญญาณ
  บริการเชื่อมต่อสัญญาณระหว่างสถานที่ถ่ายทำกับสถานีส่งสัญญาณ ฯลฯ
  มาผนวกเป็นบริการถ่ายทอดสัญญาณโทรทัศน์ผ่านดาวเทียมที่เรียกว่า Private Business TV
  และ Educational TV

-   บริการ International VSAT

บริการสื่อสารผ่านดาวเทียมระหว่างประเทศ
เพื่อตอบสนองผู้ใช้ซึ่งเป็นหน่วยงานหรือองค์กรธุรกิจขนาดใหญ่ที่ต้องการติดต่อสื่อสารภายในที่มีประสิทธิภาพ
ระหว่างสำนักงานใหญ่และสำนักงานสาขา ระหว่างสาขาด้วยกัน หรือติดต่อกับตัวแทนการค้าของตน
ซึ่งกระจายอยู่ตามประเทศต่างๆ

-   บริการ Internet via Satellite

บริการอินเตอร์เน็ตผ่านดาวเทียมไทยคม ซึ่งมีทั้งแบบสื่อสารผ่านดาวเทียมทางเดียวและสองทาง
ซึ่งจะสามารถรองรับความต้องการของผู้ใช้ที่ต้องการเรียกใช้หรือส่งข้อมูลขนาดใหญ่ ที่เรียกว่า
ระบบอินเตอร์เน็ตความเร็วสูง (Protrunk) เป็นบริการเชื่อมต่ออินเตอร์เน็ตแบบเฉพาะองค์กร
ด้วยความเร็ว 45 เมกกะบิตต่อวินาที
สำหรับการส่งผ่านข้อมูลไปยังทุกตำแหน่งทางภูมิศาสตร์ที่อยู่ภายใต้พื้นที่การให้บริการ (Footprint)
ของดาวเทียมไทยคม 3 เป็นบริการอินเตอร์เน็ตความเร็วสูงซึ่งมุ่งเน้นไปที่ผู้ให้บริการอินเตอร์เน็ต
(ISP) และลูกค้าที่เป็นองค์กรหรือบริษัท

บริการออกแบบ ให้คำปรึกษา และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
รวมถึงการฝึกอบรมการใช้งาน (System Integration, Engineering Consultancy and
Training Services)

จากประสบการณ์ยาวนานกว่าสิบปีในธุรกิจการสื่อสารผ่านดาวเทียม บริษัทฯ
จึงมีความพร้อมทั้งทางด้านบุคลากร มีความสัมพันธ์ทางธุรกิจ
และมีเครือข่ายการประสานงานกับผู้ผลิตอุปกรณ์สำหรับการใช้งานดาวเทียมและผู้ให้บริการข่ายส่งสัญญาณภาคพื้นดินสำหรับการเชื่อมต่อระหว่างเครือข่าย
ตลอดจนมีความรู้ความชำนาญในการออกแบบระบบสื่อสารผ่านดาวเทียม
จากการตั้งสถานีควบคุมดาวเทียมและสถานีบริการภาคพื้นดินด้วยระบบเทคโนโลยีที่ทันสมัยที่สุดแห่งหนึ่งในภูมิภาค
จึงทำให้ผู้ที่ประสงค์จะใช้บริการดาวเทียมของบริษัทฯ
มีความเชื่อถือไว้วางใจในคุณภาพการบริการออกแบบ ให้คำปรึกษา
และจัดหาอุปกรณ์สำหรับการจัดตั้งเครือข่ายสื่อสารผ่านดาวเทียม
รวมถึงการฝึกอบรมการใช้งานอย่างต่อเนื่องของบริษัทฯ

1.  การตลาดและการแข่งขัน

ภาวะอุตสาหกรรม

ภาพรวมของอุตสาหกรรม

ปัจจุบันอุตสาหกรรมดาวเทียมได้เข้ามามีบทบาทอย่างมากในภูมิภาคเอเชีย-แปซิฟิค เนื่องจากก่อนหน้านี้การติดต่อสื่อสารในพื้นที่ห่างไกลจะต้องสิ้นเปลืองค่าใช้จ่ายมากเนื่องจากเครือข่ายการสื่อสารยังไม่สามารถครอบคลุมได้เพียงพอ การบรรจบกันของอุตสาหกรรมสื่อสารและข้อมูลได้กลายเป็นแรงผลักดันที่สำคัญในการช่วยกระตุ้นให้เกิดการพัฒนาแอพพลิเคชั่นใหม่ๆ ขึ้นมามากมายในเวลาอันสั้น ในปัจจุบันขณะที่เครือข่ายดาวเทียมได้ถูกใช้ในการสื่อสารข้อมูลและอินเตอร์เน็ตแล้ว แต่แนวโน้มของการบรรจบกันระหว่างการแพร่ภาพโทรทัศน์ และเนื้อหาทางอินเตอร์เน็ต รวมกันกับการขยายตัวของพาณิชย์อิเล็กทรอนิกส์ จะกลายเป็นแอพพลิเคชั่นใหม่สำหรับการสื่อสารแบบ Broadband โดย สหภาพโทรคมนาคมระหว่างประเทศ (International Telecommunications Union หรือ ITU) กล่าวว่าการขยายตัวทางธุรกิจที่มั่นคงและกำลังซื้อของลูกค้าที่เพิ่มขึ้นจะเป็นตัวแปรสำคัญของการเติบโตของการให้บริการสื่อสารข้อมูลในภูมิภาคเอเชีย-แปซิฟิคในอนาคต

จำนวนผู้ใช้อินเตอร์เน็ตในทวีปเอเชียซึ่งมีมากถึง 160
ล้านคนได้ทำให้เอเชียการเป็นทวีปที่มีประชากรอินเตอร์เน็ตคิดเป็นหรือหนึ่งในสามของจำนวนผู้ใช้อินเตอร์เน็ตทั่วโลก
ดังนั้นเอเชียจึงเป็นตลาดใหม่ของการสื่อสารผ่านดาวเทียมที่จะช่วยก่อให้เกิดการพัฒนาแอพพลิเคชั่นใหม่ๆ
รวมทั้งการขยายตัวของอุตสาหกรรมเพิ่มมากขึ้น นอกจากนี้ภูมิภาคเอเชีย-แปซิฟิคยังเป็นผู้นำในเรื่อง
Broadband Internet เนื่องจากจำนวนอินเตอร์เน็ท
แบนด์วิทธ์ได้มีการขยายตัวมากเพิ่มขึ้นถึงประมาณ 10 เท่าในช่วง 2 ปีที่ผ่านมา

ประเภทและระบบของดาวเทียมสื่อสาร

  ในปัจจุบันข่ายดาวเทียมสื่อสารที่ให้บริการอยู่ในโลก
  สามารถแบ่งตามลักษณะการครอบคลุมของพื้นที่ให้บริการของดาวเทียมออกเป็น 3 ประเภทดังนี้

-   ระบบดาวเทียมสื่อสารที่มีพื้นที่ให้บริการรอบโลก (Global System) หมายถึง
    ดาวเทียมสื่อสารที่ให้บริการการสื่อสารระหว่างทวีปทุกทวีปทั่วโลก โดยมีบริการหลัก คือ
    บริการโทรศัพท์และถ่ายทอดโทรทัศน์ระหว่างประเทศ ตัวอย่างเช่น ดาวเทียมอินเทลแซท
    ดาวเทียมอินมาร์แซท ดาวเทียมแพนแอมแซท ซึ่งบริการดังกล่าวนี้จะให้บริการโดยใช้
    ดาวเทียมภายในเครือข่ายของตนทั้งหมด
    โดยมิจำเป็นต้องอาศัยบริการเชื่อมต่อกับดาวเทียมดวงอื่นๆ

-   ระบบดาวเทียมสื่อสารที่มีพื้นที่ให้บริการระดับภูมิภาค (Regional System) หมายถึง
    ดาวเทียมสื่อสารที่มุ่งหมายจะให้บริการทั้งในประเทศ
    และระหว่างประเทศที่อยู่ใกล้เคียงในภูมิภาคเดียวกัน หรือระหว่างภูมิภาค เช่น
    ดาวเทียมยูเทลแซท ในทวีปยุโรป ดาวเทียมอาหรับแซท
    ในย่านตะวันออกกลางและตอนเหนือของทวีปแอฟริกา ดาวเทียมเอเชียแซท
    ดาวเทียมแอปสตาร์ และดาวเทียมไทยคม (ในย่านความถี่ C-Band)
    ซึ่งให้บริการในทวีปเอเชีย

-   ระบบดาวเทียมสื่อสารภายในประเทศ (Domestic System) หมายถึง
    ดาวเทียมสื่อสารที่ให้บริการการสื่อสารภายในประเทศ
    ซึ่งดาวเทียมประเภทนี้จะมีพื้นที่ให้บริการครอบคลุมพื้นที่ขนาดเล็ก
    เพื่อครอบคลุมประเทศใดประเทศหนึ่ง
    และอาจจะมีพื้นที่ให้บริการบางส่วนที่ครอบคลุมประเทศเพื่อนบ้านใกล้เคียง เช่น
    ดาวเทียมไชน่าแซท ในประเทศจีน ดาวเทียมอินแซท ในประเทศอินเดีย
    ดาวเทียมซุปเปอร์เบิร์ด ในประเทศญี่ปุ่น และ ดาวเทียมไทยคม 1A และ ดาวเทียมไทยคม 2
    ซึ่งให้บริการในประเทศไทย และประเทศในแถบอินโดจีน

  ทั้งนี้ จากประเภทและระบบของดาวเทียมสื่อสารมาตรฐานข้างต้น
  จะเห็นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาค หรือ
  Regional System แม้ว่าดาวเทียมไทยคม 3 จะมีพื้นที่ให้บริการที่ครอบคลุมถึง 4 ทวีป คือ
  เอเชีย ยุโรป ออสเตรเลีย หรือแอฟริกา
  แต่ดาวเทียมไทยคมต้องอาศัยการเชื่อมต่อเครือข่ายกับดาวเทียมอื่น
  ในการที่จะให้บริการเชื่อมต่อไปถึงทวีปอเมริกาเหนือ และอเมริกาใต้ เป็นต้น

การจองตำแหน่งวงโคจรและการประสานงานความถี่

เนื่องจากตำแหน่งวงโคจรค้างฟ้าเป็นทรัพยากรที่มีอยู่จำกัด
การจองตำแหน่งวงโคจรและการประสานงานความถี่จึงมีความสำคัญยิ่ง
องค์กรของสหประชาชาติที่ทำหน้าที่ดูแลเกี่ยวกับการสื่อสารโทรคมนาคมคือ ITU
ประเทศไทยเข้าร่วมเป็นสมาชิกของสหภาพโทรคมนาคมระหว่างประเทศ โดยมีกรมไปรษณีย์โทรเลข
กระทรวงเทคโนโลยีและการสื่อสาร เป็นผู้แทนประเทศในการเจรจาประสานงาน

ITU ได้จัดแบ่งตำแหน่งวงโคจรของดาวเทียมเหนือพื้นโลกออกเป็น 3 ภาค คือ

-   ภูมิภาค - 1 ครอบคลุมน่านฟ้ายุโรป แอฟริกา ตะวันออกกลาง และรัสเซีย

-   ภูมิภาค - 2 ครอบคลุมน่านฟ้าอเมริกาเหนือและอเมริกาใต้

-   ภูมิภาค - 3 ครอบคลุมน่านฟ้าเอเชีย อินเดียและแปซิฟิก

ประเทศที่ประสงค์จะจัดตั้งข่ายสื่อสารดาวเทียมจะต้องจองตำแหน่งวงโคจรดาวเทียม (Orbital
Slot) โดยการกรอกข้อมูลทางเทคนิคของระบบดาวเทียม
รวมทั้งสถานีภาคพื้นดินลงในแบบฟอร์มที่กำหนด ส่งไปให้สำนักงานวิทยุคมนาคม (Bureau of
Radio Communication หรือ BR) ซึ่งเป็นหน่วยงานที่ขึ้นตรงกับ ITU
ทำการตรวจสอบความถูกต้อง หลังจาก BR ตรวจสอบแล้ว
ก็จะพิมพ์ข้อมูลดังกล่าวในหนังสือเวียนรายสัปดาห์ที่เรียกว่า BR Weekly Circular ในรูปแบบ
CD-ROM และส่งแจ้งให้ประเทศต่างๆ ที่เป็นประเทศที่เป็นสมาชิกของ ITU
พิจารณาและทำการทักท้วงหากมีแนวโน้มที่จะมีการรบกวนเกิดขึ้น

สำหรับเอกสารในขั้นตอนการประสานงานหรือเอกสารตีพิมพ์ใน ขั้น”C” (Request for
Coordination) ใน Weekly Circular เมื่อประเทศสมาชิกได้รับหนังสือเวียนดังกล่าวแล้ว
จะต้องตรวจสอบว่าข่ายดาวเทียมใหม่นี้จะรบกวนต่อข่ายสื่อสารดาวเทียมที่ตนใช้งานอยู่
หรือมีแผนที่จะใช้งานในอนาคตหรือไม่ หากพิจารณาแล้วเห็นว่ามีแนวโน้มที่จะก่อให้เกิดการรบกวน
จะต้องแจ้งทักท้วงไปยังประเทศที่ประสงค์จะจัดตั้งข่ายสื่อสารนั้น พร้อมทั้งแจ้งไปยัง BR ภายใน 4
เดือน แต่หากพ้นกำหนดดังกล่าวแล้ว
ไม่มีประเทศใดทักท้วงจะถือว่าทุกประเทศให้การยอมรับในการติดตั้งข่ายสื่อสารดาวเทียมดวงใหม่นี้

แต่ถ้าหากว่าข่ายสื่อสารดาวเทียมดวงใหม่ที่มีประเทศใดๆ
ทักท้วงมาจะต้องมีการติดต่อประสานงานกัน
และจะต้องดำเนินการประสานงานต่อไปเพื่อให้ได้ข้อตกลงในการใช้งานความถี่ร่วมกัน

ประเทศและองค์กรระหว่างประเทศที่ไทยจะต้องประสานงานความถี่ในกรณีของข่ายสื่อสารดาวเทียมไทยคมที่ตำแหน่ง
78.5 ° E ได้แก่ จีน อังกฤษ อินเดีย อินโดนีเซีย ตองก้า องค์การอินเทลแซท
องค์การอินมาร์แซท มาเลเซีย สิงคโปร์ รัสเซีย องค์การอินเตอร์สปุทนิก องค์การยูเทลแซท อิตาลี
และ สหรัฐอเมริกา

ส่วนดาวเทียมไทยคมที่ตำแหน่ง 120° E ได้แก่ จีน อินโดนีเซีย อังกฤษ รัสเซีย ตองก้า
องค์การอินเทลแซท สหรัฐอเมริกา องค์การยูเทลแซท อินเดีย มาเลเซีย สิงคโปร์ อิหร่าน
และญี่ปุ่น

ประเทศหรือหน่วยงานต่างๆ ที่ประสานงานเรียบร้อยแล้วจะให้ความเห็นชอบ(Agreement)
และแจ้งไปยัง BR ข่ายสื่อสารดาวเทียมดวงใหม่นี้ก็พร้อมที่จะแจ้งขอจดทะเบียนความถี่
(Notification) ได้ ในขณะนี้ดาวเทียมไทยคมที่ตำแหน่ง 78.5°E และ 120°E
ได้อยู่ในขั้นตอนของการขอจดทะเบียนความถี่ต่อ ITU แล้ว

ดาวเทียมที่ให้บริการในย่านเอเชียแปซิฟิก

ในปัจจุบัน จำนวนดาวเทียมที่มีพื้นที่ให้บริการครอบคลุมพื้นที่แถบเอเชียแปซิฟิก มีจำนวนทั้งสิ้น 109
ดวง และมีรายละเอียดดังต่อไปนี้

จำนวนดาวเทียมที่มีพื้นที่ให้บริการ

-   แบบ Global System จำนวน 24 ดวง

-   แบบ Regional System จำนวน 56 ดวง

-   แบบ Domestic System จำนวน 29 ดวง

  รวมจำนวนดาวเทียมทั้งสิ้นในแถบเอเชียแปซิฟิก 109 ดวง

  (ข้อมูลแก้ไขปรับปรุง เดือน มกราคม พ.ศ. 2547)

ที่มา: 1) 2003 International Satellite Directory

2) Website: www.tbs-satellite.com

การแข่งขันภายในอุตสาหกรรม

ดังที่ได้กล่าวแล้วข้างต้นว่าดาวเทียมไทยคมจัดเป็นดาวเทียมสื่อสารที่มีพื้นที่ให้บริการในระดับภูมิภาคที่เน้นกิจกรรมทางการตลาดในแถบเอเชียแปซิฟิก ถึงแม้มีดาวเทียมที่ให้บริการในภูมิภาคนี้ประมาณ 109 ดวง แต่อย่างไรก็ตามคู่แข่งที่สำคัญของบริษัทฯ ส่วนใหญ่จะเป็นดาวเทียมที่มีพื้นที่ให้บริการในระดับภูมิภาค (Regional System) เช่นเดียวกัน คู่แข่งขันหลักในภูมิภาคนี้ได้แก่

  ---------------------------------------- ------------------------------
  Company                                  Country

  Asia Satellite Telecommunications        Hong Kong (China)
  (Asiasat)                                

  APT Satellite Holdings (Apstar)          Hong Kong (China)

  PanAmSat Corporation                     USA

  Satelindo (Palapa)                       Indonesia
  ---------------------------------------- ------------------------------

ปัจจุบันมีบางประเทศในแถบเอเชียแปซิฟิก ที่ส่งดาวเทียมขึ้นสู่วงโคจรเพื่อให้บริการดาวเทียมภายในประเทศ เช่น ประเทศอินเดีย ซึ่งนับว่าเป็นคู่แข่งที่สำคัญของบริษัทฯ เช่นกัน 

ปัจจุบันสภาพตลาดและการแข่งขันในการให้บริการดาวเทียมในภูมิภาคเอเชียแปซิฟิก สามารถแยกพิจารณาสภาวะของความต้องการในตลาดและสภาวะการแข่งขันได้เป็น 2 ประเภท โดยพิจารณาจากชนิดของย่านความถี่ในการใช้งาน ทรานสพอนเดอร์ดาวเทียมในภูมิภาคเอเชียแปซิฟิก คือ

1)  ย่าน C-Band สภาวะของตลาดโดยรวมสำหรับการใช้งานทรานสพอนเดอร์ย่าน C-Band
    นี้ยังอยู่ในลักษณะที่ความต้องการใช้งานมากกว่าปริมาณทรานสพอนเดอร์ที่มีให้บริการในปัจจุบัน
    ทั้งนี้เนื่องมาจากสาเหตุหลัก คือ ความถี่ในย่าน C-Band
    เป็นความถี่ที่มีการนำมาใช้งานอย่างกว้างขวางเป็นเวลานานนับสิบปี
    โดยเฉพาะอย่างยิ่งในการใช้งานเพื่อจุดประสงค์ในการติดต่อสื่อสารข้อมูล
    และด้วยเหตุที่ความถี่ย่าน C-Band ตามธรรมชาติมีอยู่จำกัด
    สำหรับดาวเทียมในวงโคจรค้างฟ้า (Fixed Satellite Service-FSS)
    ซึ่งดาวเทียมไทยคมทุกดวงจัดอยู่ในประเภทนี้
    และเป็นประเภทที่ได้รับความนิยมในการใช้งานด้านสื่อสาร ทำให้ดาวเทียมดวงใหม่ๆ
    ไม่สามารถจองใช้วงโคจรบนอวกาศเพื่อใช้ความถี่ย่าน C-Band เพิ่มเติมได้
    นอกจากจะรอให้ดาวเทียมดวงเก่า ณ ตำแหน่งนั้นหมดอายุลง
    จึงจะส่งดาวเทียมดวงใหม่ขึ้นไปแทนที่ได้ ดังนั้น
    จากสภาวะขาดแคลนดังกล่าวจึงทำให้การแข่งขันในตลาดการให้บริการ ทรานสพอนเดอร์
    ดาวเทียมในย่าน C-Band นี้มีไม่มากนัก ผู้ให้บริการส่วนใหญ่จะไม่เน้นการแข่งขันด้านราคา
    แต่จะเน้นจุดขายที่คุณภาพความแรงของสัญญาณ (Effective Isotropic Radiated
    Power : EIRP) และพื้นที่ให้บริการที่ครอบคลุม (footprint) จุดต่างๆ
    ตามที่ลูกค้าต้องการ ตัวอย่างเช่น ดาวเทียมไทยคม ย่าน C-Band
    จะมีความแรงสัญญาณสูงสุดสำหรับการใช้งานในประเทศไทย
    ประเทศในแถบอินโดจีนและประเทศอินเดีย
    จึงทำให้ดาวเทียมไทยคมได้รับความนิยมอย่างมากในการใช้งานจากผู้ใช้ในภูมิภาคดังกล่าว

    ทั้งนี้ สภาพตลาดและการแข่งขันเช่นนี้จะคงอยู่ไปอีกระยะหนึ่ง
    จนกว่าทิศทางในการใช้งานย่านความถี่อื่นๆ
    จะได้รับการยอมรับและมีการใช้งานอย่างกว้างขวางมากขึ้น รวมถึงเงื่อนไขการเปิดเสรี
    หรือการผ่อนคลายข้อกำหนดที่เกี่ยวข้องการกับการใช้งานดาวเทียมย่านความถี่อื่นๆ
    ในแต่ละประเทศด้วยเช่นกัน

2)  ย่าน Ku-Band สภาวะของตลาดโดยรวมสำหรับการใช้งานทรานสพอนเดอร์ย่าน Ku-Band
    นี้ยังอยู่ในลักษณะที่ความต้องการใช้งานน้อยกว่าปริมาณทรานสพอนเดอร์ที่มีให้บริการ
    ในปัจจุบันถึงแม้ว่าความถี่ในย่าน Ku-Band สามารถให้ความแรงสัญญาณสูงกว่าย่าน C-Band
    หลายเท่า ซึ่งมีผลให้ผู้ใช้สามารถใช้จานรับสัญญาณขนาดเล็กเพียง 60-90 เซนติเมตร
    ในการรับสัญญาณตรงจากดาวเทียม หรือที่เราเรียกว่าการรับสัญญาณในระบบ
    Direct-to-Home หรือ DTH นั่นเอง
    จึงช่วยเพิ่มความสะดวกให้แก่ผู้รับในการติดตั้งอุปกรณ์เพื่อรับชมรายการและมีค่าใช้จ่ายต่ำกว่ามาก
    เมื่อเปรียบเทียบกับการรับชมผ่านจาน C-Band ซึ่งมีขนาด 2-3 เมตรขึ้นไป แต่กระนั้น
    การใช้งานทรานสพอนเดอร์ย่านความถี่ Ku-Band
    ก็ยังไม่แพร่หลายกว้างขวางนักเมื่อเทียบกับการใช้งาน C-Band
    ทั้งนี้เนื่องมาจากสาเหตุหลายประการ ประการแรก ย่านความถี่ Ku-Band
    เป็นย่านความถี่ที่เริ่มมีการนำมาใช้งานเป็นเวลาไม่นานนัก
    ผู้ใช้บริการส่วนใหญ่ซึ่งเคยชินกับการใช้งาน C-Band
    อยู่เดิมยังขาดความมั่นใจในคุณสมบัติของการใช้งาน ประการที่สอง
    รัฐบาลบางประเทศในภูมิภาคนี้ยังคงไม่อนุญาตให้มีการใช้งาน Ku-Band ในลักษณะเครือข่าย
    Direct-to-Home หรือ DTH ซึ่งการใช้งานเครือข่าย DTH
    นี้เป็นการนำเอาจุดเด่นของการใช้งานย่านความถี่ Ku- Band มาใช้ให้เกิดประโยชน์สูงสุด
    จากข้อจำกัดทั้งสองประการดังกล่าวข้างต้น จึงทำให้การใช้งาน ทรานสพอนเดอร์ ย่านความถี่
    Ku-Band จึงยังไม่แพร่หลายนักในปัจจุบัน
    ส่งผลให้สภาวะการแข่งขันของตลาดมีค่อนข้างสูงตามไปด้วย แต่อย่างไรก็ตาม
    แนวโน้มของของตลาด Ku-Band เริ่มดีขึ้น
    เนื่องจากประเทศอินเดียที่เป็นตลาดสำคัญของบริการช่องสัญญานดาวเทียมไทยคม
    ได้อนุญาตให้ใช้ความถี่ Ku-Band ในการสื่อสารข้อมูล ได้ และอนุญาตให้ใช้ DTH อย่างเสรี

  อย่างไรก็ดี เพื่อให้สอดคล้องกับสภาวะการแข่งขันดังกล่าว บริษัทฯ
  ได้ริเริ่มพัฒนาการให้บริการรูปแบบใหม่ๆ โดยเน้นการใช้งาน Ku-Band
  เพื่อส่งเสริมให้ลูกค้ามีความเข้าใจ และมั่นใจในบริการ ทรานสพอนเดอร์ ย่านความถี่นี้มากยิ่งขึ้น
  ตัวอย่างเช่น บริการ Private Business TV, บริการ Educational TV,
  บริการอินเตอร์เน็ตผ่านดาวเทียม นอกจากนี้ ทิศทางแนวโน้มของการเปิดให้บริการเครือข่าย
  Direct-to-Home ตามกระแสการเปิดเสรีภายใต้ข้อตกลงขององค์การการค้าโลก
  ก็จะทำให้การใช้งานทรานสพอนเดอร์ ย่านความถี่ Ku-Band
  เป็นไปอย่างกว้างขวางมากขึ้นในอนาคตอันใกล้นี้
  และการดำเนินกิจกรรมทางการตลาดของระบบดาวเทียมไอพีสตาร์ โดยเริ่มให้บริการระยะแรก
  จะเพิ่มอัตราการใช้งานของ Ku -Band อีกทางหนึ่ง

  นอกจากที่กล่าวข้างต้นแล้วยังมีปัจจัยอื่นๆ
  ที่ส่งผลกระทบกับสภาพตลาดและการแข่งขันในอุตสาห-กรรมการให้บริการวงจรดาวเทียม
  อาทิเช่น

1)  การขยายตัวทางเศรษฐกิจในประเทศจีน อินเดีย และประเทศในแถบชมพูทวีป
    ส่งผลให้มีการพัฒนาระบบเครือข่ายสื่อสารโทรคมนาคมอย่างกว้างขวาง
    และนำไปสู่ความต้องการใช้ดาวเทียมเพิ่มมากขึ้น

2)  การพัฒนาเทคโนโลยีและรูปแบบการประยุกต์ใช้งานดาวเทียม
    ส่งผลให้มีการขยายตัวของการใช้งานดาวเทียม เช่น ระบบโทรศัพท์ชนบทผ่านดาวเทียม
    (Rural Telephony) ระบบอินเตอร์เน็ต ระบบออกอากาศโทรทัศน์โดยตรงผ่านดาวเทียม
    (DTH) เป็นต้น

3)  สภาวะถดถอยทางเศรษฐกิจของประเทศในแถบเอเชีย
    โดยเฉพาะอย่างยิ่งในแถบเอเชียตะวันออกเฉียงใต้
    ทำให้ปริมาณการขยายตัวของการใช้งานเครือข่ายดาวเทียมมีอัตราลดลง
    ทำให้เกิดการแข่งขันด้านราคาในบางพื้นที่ ซึ่งมีจำนวนไม่มากนัก

  สำหรับในปี 2546 ถึงแม้ว่าในช่วงต้นปีทางบริษัทฯ
  จะเผชิญปัญหาเกี่ยวกับระบบพลังงานของดาวเทียม ไทยคม 3
  แต่ก็ไม่ได้ทำให้เกิดผลกระทบต่อลูกค้าของบริษัทเนื่องจากทางบริษัทฯ
  ได้จัดสรรช่องสัญญาณมารองรับลูกค้าไว้ล่วงหน้าเรียบร้อยแล้ว และในปี 2546 ทาง DOS
  (Department of Space India) ที่มีการใช้ช่องสัญญาณถึง 25% ของดาวเทียมไทยคม 3
  ย่าน C-Band Regional Beam ได้หยุดการใช้งานบนดาวเทียมไทยคม 3 เมื่อสิ้นเดือนธันวาคม
  2546 โดยปัจจุบันบริษัทฯ ได้จัดหาลูกค้ามาแทนแล้วเป็นจำนวนประมาณ 2 ทรานสพอนเดอร์ ย่าน
  C-Band Regional Beam และ 1 ทรานสพอนเดอร์ ย่าน Ku Band ทางบริษัทฯ
  ได้เตรียมหาลูกค้าใหม่เพิ่มเติมอีกโดยส่วนใหญ่จะเป็นผู้ให้บริการแพร่กระจายภาพสัญญาณโทรทัศน์
  (TV Broadcasters) ในเอเชียซึ่งคาดว่าจะสามารถเข้าใช้งานช่องสัญญาณย่าน Ku-Band
  ได้อย่างน้อย 1 ช่องสัญญาณหรือช่องสัญญาณย่าน C-Band Regional Beam ได้อย่างน้อย 4
  ช่องสัญญาณหรือช่องสัญญาณย่าน C-Band Global Beam ได้อย่างน้อย 1 ช่องสัญญาณภายในปี
  2547 นี้

การแข่งขันจากอุตสาหกรรมที่เกี่ยวข้อง

การให้บริการในการติดต่อสื่อสารผ่านดาวเทียม
ตัวกลางที่เป็นตัวเชื่อมผ่านสัญญาณระหว่างเครือข่ายด้วยกันคือ ดาวเทียม ดังนั้น
การแข่งขันจากอุตสาหกรรมที่เกี่ยวข้องกับธุรกิจนี้คือ
การใช้บริการในการเชื่อมผ่านสัญญาณระหว่างเครือข่ายด้วยกัน
โดยผ่านตัวกลางในการเชื่อมโยงที่ไม่ใช่ดาวเทียม ซึ่งในปัจจุบันนี้ตัวกลางดังกล่าวจะได้แก่
เครือข่ายสายเคเบิลทองแดง เครือข่ายสายเคเบิลใยแก้วนำแสง
และตัวกลางในการใช้คลื่นไมโครเวฟ (Microwave) หรือคลื่นวิทยุที่ใช้ความถี่ต่ำอื่นๆ เช่น HF
VHF และ UHF เป็นต้น

จากตัวกลางต่างๆ ดังกล่าวข้างต้น ตัวกลางที่นับว่าเป็นคู่แข่งขันหลักสำหรับธุรกิจการให้บริการ
ติดต่อสื่อสารผ่านดาวเทียมนั้นได้แก่ ตัวกลางที่ใช้สายเคเบิลใยแก้วนำแสง ซึ่งนับว่าเป็นตัวกลาง
ในการผ่านสัญญาณที่มีประสิทธิภาพสูงตัวหนึ่ง และสามารถให้บริการในการติดต่อสื่อสารได้ทุกประเภท
ไม่ว่าจะเป็นสัญญาณภาพ เสียงหรือข้อมูลในคุณภาพและความจุของสัญญาณที่สูงมาก

อย่างไรก็ตาม การให้บริการในการติดต่อสื่อสารผ่านทางสายเคเบิลใยแก้วนำแสงยังมีข้อจำกัดต่างๆ
ดังนี้

1)  เวลาในการสร้างเครือข่ายหรือการขยายเครือข่ายเพิ่มเติมนั้น
    จะต้องใช้เวลาที่นานกว่าการใช้ตัวกลางทางด้านดาวเทียม
    เพราะต้องมีการวางสายเชื่อมโยงตามจุดต่างๆ ที่ต้องการติดต่อสื่อสารถึงกัน

2)  การลงทุนในการเชื่อมโยงเครือข่ายในแต่ละจุดนั้นต้องใช้งบลงทุนสูงมาก
    ทำให้ผู้ประกอบการต้องคำนึงถึงเฉพาะการเชื่อมโยงระหว่างจุดหรือพื้นที่ที่สำคัญๆ เท่านั้น

3)  ความสามารถทางด้านพื้นที่ในการให้บริการหรือการสร้างเครือข่ายให้ครอบคลุมตามพื้นที่ต่างๆ
    นั้นจะน้อยกว่าการให้บริการผ่านดาวเทียม ทำให้บางพื้นที่ที่ไม่มีการโยงของสายเคเบิล
    หรือในจุดที่สายเคเบิลเข้าไม่ถึงจะขาดโอกาสในการติดต่อสื่อสาร

4)  ความคล่องตัวในการใช้งานของสายเคเบิลจะน้อยกว่าการใช้บริการผ่านดาวเทียม
    เพราะไม่สามารถเคลื่อนย้ายอุปกรณ์จากจุดที่ติดตั้งได้

จากข้อจำกัดข้างต้น
สามารถแสดงให้เห็นว่าการติดต่อสื่อสารโดยตัวกลางของสายเคเบิลใยแก้วนำแสงนั้นจะเหมาะสมเฉพาะการนำไปใช้งานในบางลักษณะเท่านั้น
อาทิเช่น การเชื่อมโยงสัญญาณปริมาณมากๆ ระหว่างชุมสายโทรศัพท์ด้วยกัน
เพราะเป็นการเชื่อมโยงระหว่างจุดหลักๆ
ซึ่งผู้ประกอบการยังคงพิจารณานำดาวเทียมมาเป็นตัวกลางสำรองในการเชื่อมโยงดังกล่าวด้วย

กลยุทธ์ทางการตลาด

  1) กลยุทธ์การแข่งขัน

สำหรับกลยุทธ์การแข่งขันของบริษัทฯ สำหรับดาวเทียมไทยคม นั้น บริษัทฯ
มีนโยบายร่วมกับบริษัทในเครือ ให้บริการเสริมต่างๆ ร่วมกับบริการวงจรดาวเทียมในลักษณะ
Turnkey Services
ซึ่งเป็นจุดเด่นของการให้บริการที่ดึงดูดให้ลูกค้ามาใช้บริการดาวเทียมของบริษัทฯ พร้อมกันนี้บริษัทฯ
ยังมีนโยบายกระตุ้นให้มีการเช่าใช้วงจรดาวเทียมโดยเฉพาะ เช่น
การให้โครงสร้างราคาพิเศษสำหรับลูกค้าที่ใช้งานเร็ว ลูกค้าที่เช่าใช้จำนวนมาก
หรือลูกค้าที่ทำสัญญาเช่าระยะยาว เป็นต้น

  อย่างไรก็ตาม จากสภาวะเศรษฐกิจที่เติบโตขึ้นอย่างต่อเนื่องในปี 2546 บริษัทฯ
  คาดหวังว่าจะสามารถหาลูกค้าใหม่ เช่น ผู้ประกอบการเคเบิ้ลทีวีทั้งใน และต่างประเทศ
  รวมถึงการขยายการใช้ช่องสัญญาณของลูกค้าเดิมในแบบต่างๆ เช่น การเพิ่มจำนวนช่องรายการ
  เพิ่มปริมาณการใช้งานและ เพิ่มการใช้งานแบบชั่วคราว (Occasional Usage)
  ตลอดจนการใช้บริการอื่นๆ เช่น บริการ System Integration ทั้งนี้ในปี 2547
  บริษัทจะเพิ่มการส่งเสริมการขายในรูปของแพ็คเกจ แบบ One Stop Shopping ให้มากขึ้น
  เพื่อให้ตอบสนองต่อความต้องการของลูกค้าให้มากที่สุด

  2) กลุ่มลูกค้าเป้าหมาย

ตามที่ได้ระบุในหัวข้อ 3.1.1.3 เรื่อง ลักษณะของลูกค้าและความสัมพันธ์ระหว่างลูกค้ากับบริษัทฯ
จะเห็นว่าลักษณะลูกค้าทั้งหมดของบริษัทฯ
จะเป็นผู้ใช้ดาวเทียมเพื่อให้บริการด้านสื่อสารโทรคมนาคมรวมทั้งอินเตอร์เน็ต
หรือให้บริการแพร่ภาพกระจายเสียงแก่หน่วยงานต่างๆ หรือแก่บุคคลทั่วไป
หรือเป็นองค์กรขนาดใหญ่ทั้งภาครัฐและเอกชน
ซึ่งประสงค์จะใช้ดาวเทียมเพื่อการติดต่อสื่อสารภายในองค์กรของตนและรวมถึงหน่วยงานขนาดกลางและเล็ก
ซึ่งเป็นผู้ให้บริการธุรกิจเสริมใหม่ๆ แก่ประชาชนทั่วไป เช่น
ผู้ประกอบธุรกิจให้บริการอินเตอร์เน็ตในแต่ละประเทศซึ่งขณะนี้ยังมีปริมาณการใช้งานไม่มากนักเนื่องจากเป็นธุรกิจที่กำลังพัฒนาและยังติดขัดปัญหาด้านระเบียบข้อบังคับที่จำกัดอยู่ในบางประเทศ

  ในปี 2546 กลุ่มลูกค้าหลักยังคงเป็นผู้ให้บริการแพร่กระจายสัญญาณโทรทัศน์ในประเทศ
  ทั้งที่เป็นผู้ให้บริการแพร่ภาพสัญญาณโทรทัศน์แบบไม่เสียค่าบริการ
  และผู้ให้บริการแพร่ภาพสัญญาณโทรทัศน์ผ่านดาวเทียมแบบบอกรับสมาชิก
  และในส่วนที่เป็นบริการเสริมที่ได้มีการขยายตัวมากขึ้น โดยในปี 2546
  นี้บริษัทมีลูกค้าเพิ่มใหม่หลายรายซึ่งต้องการใช้บริการเครือข่ายโทรทัศน์ทั่วโลกในระบบดิจิตอลหรือ
  Global TV Network ซึ่งเป็นบริการออกอากาศไปยังกลุ่มลูกค้าในประเทศต่างๆ
  ทั้งในทวีปเอเชีย อเมริกา ยุโรป แอฟริกา และออสเตรเลีย
  โดยบริษัทจะเป็นผู้ประสานงานและจัดหาการบริการแพร่ภาพสัญญาณโทรทัศน์กับผู้ให้บริการต่างๆ
  ทั่วโลกเพื่อให้ตรงกับความต้องการของลูกค้า

  สำหรับการให้บริการ System Integration ซึ่งเป็นบริการเสริมที่บริษัทจะเป็นผู้จัดซื้อ
  และติดตั้งอุปกรณ์ และระบบส่งสัญญาณทั้งหมดให้แก่ลูกค้า โดยในปี 2546
  มีลูกค้าต่างประเทศจำนวนมากที่ให้ความสนใจใช้บริการ System Integration

  3) นโยบายด้านราคา

บริษัทฯ มีนโยบายกำหนดราคาค่าเช่าวงจรดาวเทียมให้สอดคล้องกับราคาตลาด กล่าวคือ บริษัทฯ
จะเสนอราคาค่าเช่าวงจรดาวเทียมที่มีความใกล้เคียงกับดาวเทียมอื่นๆ
ที่มีพื้นที่ครอบคลุมและคุณสมบัติการใช้งานที่ใกล้เคียงกับดาวเทียมไทยคม อย่างไรก็ดี บริษัทฯ
มิได้ใช้นโยบายด้านราคาแต่เพียงอย่างเดียวในการดำเนินการด้านการตลาด ทั้งนี้ บริษัทฯ
ได้เน้นนโยบายการให้บริการที่มีคุณภาพระดับโลกตามมาตรฐาน ISO 9002
และส่งเสริมการให้บริการแบบครบวงจร (Turnkey Services)
ตลอดจนสนับสนุนการสร้างสัมพันธภาพอันดีอย่างต่อเนื่องกับกลุ่มลูกค้าในปัจจุบัน
และกลุ่มลูกค้าที่มีแนวโน้มจะมาใช้งานดาวเทียมไทยคมในอนาคต
เพื่อเพิ่มศักยภาพในการแข่งขันของบริษัทฯ
ให้นำหน้าคู่แข่งและเพิ่มส่วนแบ่งการตลาดโดยเฉพาะอย่างยิ่งในตลาดต่างประเทศ

  4) การจำหน่ายและช่องทางการจัดจำหน่าย

  วิธีการนำเสนอบริการของบริษัทฯ ดังนี้

  สำหรับลูกค้าภายในประเทศ จะใช้วิธีจำหน่ายตรง (Direct Marketing) ทั้งนี้
  เนื่องจากอยู่ในธุรกิจที่ต้องการผู้มีความรู้ทางเทคนิค
  และความชำนาญพิเศษในการตอบคำถามและเจรจาต่อรองกับลูกค้า
  เมื่อลูกค้าตกลงใช้บริการวงจรดาวเทียมของบริษัทฯ แล้ว
  จะมีการลงนามในสัญญาให้บริการวงจรดาวเทียม

  สำหรับลูกค้าต่างประเทศ จะใช้วิธีจำหน่ายตรงเช่นกัน กล่าวคือ
  จะมีการติดต่อโดยตรงระหว่างบริษัทฯ และผู้ใช้งาน
  รวมทั้งวิธีการแต่งตั้งตัวแทนจำหน่ายเพื่อดูแลการขาย โดยจะแบ่งพื้นที่การดูแลในแต่ละประเทศ
  ทั้งนี้ดาวเทียมไทยคม 1A ไทยคม 2 และไทยคม 3 มีพื้นที่ให้บริการครอบคลุม 4 ทวีป ได้แก่
  ทวีปเอเชีย ยุโรป แอฟริกา และออสเตรเลีย

  สำหรับการจัดจำหน่ายในประเทศปากีสถาน บริษัทฯ
  มีตัวแทนจำหน่ายสำหรับการให้บริการช่องสัญญาณดาวเทียมให้กับผู้ใช้บริการ เนื่องจาก
  ข้อบังคับของการโทรคมนาคมแห่งปากีสถาน (Pakistan Telecommunication Authority
  – PTA) กำหนดให้ผู้ให้บริการดาวเทียมเอกชน (Private Satellite Service)
  ต้องมีตัวแทนจำหน่ายอย่างเป็นทางการโดยเป็นสัญญารายปี ซึ่งกำหนดให้บริษัทฯ
  ต้องชำระค่าตอบแทนตามความสำเร็จ คิดเป็นอัตราร้อยละของรายได้สุทธิ ทั้งนี้
  เมื่อสัญญาสิ้นสุดลงบริษัทฯ มีสิทธิเลือกที่จะต่ออายุสัญญาหรือแต่งตั้งตัวแทนรายใหม่ได้

1.  ลักษณะของลูกค้าและความสัมพันธ์ระหว่างลูกค้ากับบริษัทฯ

บริษัทฯ มีความสัมพันธ์อันดีกับลูกค้าที่ใช้บริการเสมอมา มีการประสานงานและร่วมมือกันเพื่อเพิ่ม
ประสิทธิภาพในการให้บริการตลอดมา ลักษณะของลูกค้า
สามารถแบ่งตามประเภทการใช้งานดาวเทียม และ ประเภทของธุรกิจได้ดังนี้

3.1.1.3.1 ลักษณะของลูกค้าแบ่งตามประเภทการใช้งานดาวเทียม

  โดยทั่วไป บริษัทฯ ได้แบ่งประเภทลูกค้าทั้งในและต่างประเทศ
  ตามลักษณะการใช้งานดาวเทียมออกเป็น 3 ประเภท ดังนี้

  1) กลุ่มสื่อสาร (Telecommunications Segment) ซึ่งประกอบด้วย

-   กลุ่มผู้ให้บริการการสื่อสารทั่วไป เช่น
    ผู้ประกอบการโทรศัพท์สาธารณะผ่านดาวเทียมภายในประเทศ ผู้ประกอบการโทรศัพท์เคลื่อนที่
    ซึ่งประสงค์จะใช้ดาวเทียมไทยคมเพื่อเชื่อมโยงเครือข่ายโทรศัพท์จากชุมสายต่างจังหวัดที่ตั้งอยู่ในพื้นที่ที่ห่างไกลกัน

-   กลุ่มผู้ให้บริการสื่อสารข้อมูลผ่านดาวเทียม เช่น
    ผู้ประกอบการให้บริการสื่อสารผ่านดาวเทียมแก่ผู้ใช้ในเชิงพาณิชย์ (VSAT Operators)
    หน่วยราชการ และรัฐวิสาหกิจต่างๆ ที่ใช้ดาวเทียมเพื่อการสื่อสารภายใน
    ซึ่งประสงค์จะใช้ดาวเทียมเพื่อให้บริการรับส่งข้อมูล เสียง หรือภาพ
    โดยเชื่อมโยงกับเครือข่ายภาคพื้นดิน

-   กลุ่มผู้ใช้ดาวเทียมเพื่อกิจการภายใน เช่น หน่วยงานรัฐบาล
    หรือรัฐวิสาหกิจซึ่งใช้งานดาวเทียมเพื่อการติดต่อสื่อสารภายในองค์กร

  2) กลุ่มแพร่กระจายสัญญาณ (Broadcasting Segment) ซึ่งประกอบด้วย

-   กลุ่มผู้ให้บริการแพร่กระจายสัญญาณโทรทัศน์ เช่น ผู้ประกอบการสถานีโทรทัศน์
    ผู้ให้บริการสัญญาณโทรทัศน์ผ่านดาวเทียมระบบบอกรับเป็นสมาชิก
    องค์กรการศึกษาหรือหน่วยงานบริการการศึกษา องค์กรต่างๆ ทั่วไป
    ซึ่งประสงค์จะใช้ดาวเทียมเพื่อถ่ายทอดสัญญาณโทรทัศน์ไปยังสถานีทวนสัญญาณ
    หรือเพื่อถ่ายทอดตรงถึงบ้านผู้รับชมรายการ
    หรือเพื่อถ่ายทอดรายการสดนอกสถานที่ผ่านทางชุดอุปกรณ์ถ่ายทอดสัญญาณผ่านดาวเทียมเคลื่อนที่
    เป็นต้น

-   กลุ่มผู้ให้บริการแพร่กระจายสัญญาณวิทยุ เช่น ผู้ประกอบการสถานีวิทยุกระจายเสียง
    ซึ่งประสงค์จะใช้ดาวเทียมเพื่อถ่ายทอดสัญญาณเสียงไป-มาระหว่างสถานีวิทยุที่อยู่ห่างจากกันเป็นระยะทางไกล
    เพื่อถ่ายทอดต่อโดยผ่านสถานีทวนสัญญาณไปยังผู้รับฟังรายการ
    หรือเพื่อแพร่กระจายสัญญาณวิทยุโดยตรงสู่ผู้รับฟังทั่วไป

  3) กลุ่มอินเตอร์เน็ต (Internet Segment) ซึ่งประกอบด้วย

-   กลุ่มผู้ให้บริการอินเตอร์เน็ตแก่ผู้ใช้บริการปลายทาง เช่น ผู้ประกอบการให้บริการอินเตอร์เน็ต
    หรือ Internet Service Provider (ISP)
    ซึ่งประสงค์จะใช้ดาวเทียมประกอบกับเครือข่ายภาคพื้นดินของตน
    เพื่อให้บริการอินเตอร์เน็ตแก่ผู้ใช้บริการปลายทาง หรือ End Users
    กลุ่มผู้ให้บริการการเชื่อมต่ออินเตอร์เน็ตระหว่างประเทศแก่ ISP เช่น
    หน่วยงานของราชการหรือรัฐวิสาหกิจในแต่ละประเทศ
    ซึ่งเป็นผู้ควบคุมการใช้งานและการเชื่อมต่อการใช้อินเตอร์เน็ตในประเทศของตนเข้ากับโลกภายนอก
    โดยทั่วไปจะเรียกผู้ให้บริการลักษณะนี้ว่า Internet Access Provider หรือ IAP กลุ่ม
    IAP นี้
    สามารถใช้ดาวเทียมไทยคมเพื่อเชื่อมต่อเครือข่ายอินเตอร์เน็ตของประเทศของตนเข้ากับโลกภายนอก
    นอกจากนั้น จึงนำไปแบ่งเสนอขายต่อผู้ให้บริการอินเตอร์เน็ต หรือ ISP
    รายย่อยในประเทศต่อไป

3.1.1.3.2 ลักษณะของลูกค้าแบ่งตามประเภทของธุรกิจ

  1) กลุ่มผู้ใช้บริการที่เป็นหน่วยงานของรัฐ อาทิเช่น กระทรวงคมนาคม กระทรวงมหาดไทย
  การสื่อสารแห่งประเทศไทย กรมประชาสัมพันธ์ กรมสรรพากร การไฟฟ้าส่วนภูมิภาค
  สถานีโทรทัศน์กองทัพบกช่อง 5 เป็นต้น

  2) กลุ่มผู้ใช้บริการที่เป็นหน่วยงานของเอกชน อาทิเช่น บริษัท แอดวานซ์ อินโฟร์ เซอร์วิส
  จำกัด (มหาชน) บริษัท สามารถเทเลคอม จำกัด บริษัท คอมพิวเนท คอร์ปอเรชั่น จำกัด บริษัท
  อคิว-เมนท์ จำกัด บริษัท ยูไนเต็ด บรอดคาสติ้ง คอร์ปอร์เรชั่น จำกัด (มหาชน) และอื่นๆ
  เป็นต้น

  3) กลุ่มผู้ใช้บริการต่างประเทศ อาทิเช่น สถานีโทรทัศน์ของรัฐบาลและเอกชนในประเทศต่างๆ
  เช่น เวียดนาม อินเดีย เป็นต้น

ในระยะ 3 ปีที่ผ่านมา บริษัทฯ ไม่มีลูกค้ารายใดใช้บริการเกินกว่าร้อยละ 30
ของยอดขายเป็นเวลา 3 ปีติดต่อกัน และลูกค้าส่วนใหญ่จะเป็นลูกค้าที่อยู่ใน ประเทศไทย, อินเดีย,
พม่า และ เวียดนาม

1.  การจัดหาบริการ

1) ขั้นตอนการให้บริการวงจรดาวเทียม

เมื่อตัวแทนของบริษัทฯ ได้รับทราบความต้องการใช้งานดาวเทียมจากลูกค้า
ซึ่งอาจจะเป็นความต้องการใช้งานเบื้องต้น เช่น
ลูกค้าประสงค์จะสื่อสารข้อมูลผ่านดาวเทียมภายในองค์กรระหว่างสำนักงานใหญ่
และสำนักงานย่อยทั่วประเทศ
หรือลูกค้ามีการใช้งานดาวเทียมไทยคมอยู่แล้วและประสงค์จะขยายการใช้งานเพิ่มเติม เป็นต้น
บริษัทฯ
จะพิจารณาเงื่อนไขทางเทคนิคของเครือข่ายประกอบกับความต้องการของลูกค้าเพื่อดูว่าบริการใดของบริษัทฯ
ไม่ว่าจะเป็นบริการหลัก คือ การให้บริการ ทรานสพอนเดอร์ หรือบริการเสริมอื่นๆ เช่น
บริการรับ-ส่งสัญญาณผ่านดาวเทียม หรือ บริการบีบอัดสัญญาณ
จะสามารถตอบสนองความต้องการของลูกค้าได้ดีที่สุด ซึ่งบริษัทฯ
จะมีขั้นตอนการดำเนินการดังต่อไปนี้

-   เจ้าหน้าที่ทางวิศวกรรมของบริษัทฯ
    จะพิจารณาเงื่อนไขทางเทคนิคของเครือข่ายการใช้งานดาวเทียมของลูกค้าเพื่อจัดสรรช่วงความถี่ที่เหมาะสมของทรานสพอนเดอร์บนดาวเทียม
    รวมถึงการคำนวณทางเทคนิคเกี่ยวกับการใช้งานดาวเทียมให้เกิดประสิทธิภาพสูงสุดและแนะนำให้ลูกค้าได้ทราบถึงวิธีการใช้งาน
    เพื่อให้ลูกค้าสามารถใช้งานดาวเทียมได้อย่างมีประสิทธิภาพ

-   ในกรณีที่ลูกค้าต้องการใช้บริการเสริมอื่นๆ
    ไม่ว่าจะเป็นบริการเสริมจากทางด้านสถานีบริการภาคพื้นดินของบริษัทฯ
    หรือบริการการออกแบบเครือข่าย หรือจัดซื้อจัดหาอุปกรณ์ หรือต้องการบริการจากบริษัทฯ
    อย่างครบวงจร เจ้าหน้าที่ทางวิศวกรรมของบริษัทฯ จะร่วมประสานงานอย่างใกล้ชิดกับลูกค้า
    เพื่อจัดหารูปแบบบริการที่สอดคล้องกับความต้องการของลูกค้า

-   ก่อนการใช้งาน บริษัทฯ จะนำเสนอร่างสัญญาใช้บริการให้ลูกค้าได้พิจารณา
    ก่อนจะมีการลงนามในสัญญาเพื่อเริ่มใช้บริการต่อไป

2) ขั้นตอนการให้บริการ Telecom

บริษัทฯ ได้ดำเนินการให้บริการช่องสัญญาณดาวเทียมไทยคม (Transponder)
โดยหลังจากที่ลูกค้าได้เซ็นสัญญาการใช้ช่องสัญญาณดาวเทียม
ลูกค้าจะต้องประสานงานกับฝ่ายเทคนิคของบริษัทฯ คือ ฝ่ายวิศวกรรมสื่อสาร
และฝ่ายบริการลูกค้าและเครือข่าย ก่อนที่จะมีการส่งสัญญาณขึ้นบน ดาวเทียมไทยคม
โดยขั้นตอนแรกลูกค้าจะต้องส่งข้อมูลทางเทคนิคเกี่ยวกับการใช้เครือข่าย เช่น
ขนาดจานสายอากาศที่ใช้ความถี่และกำลังของสัญญาณ ให้กับฝ่ายวิศวกรรมสื่อสาร เพื่อตรวจสอบดูว่า
การใช้กำลังส่งทั้งหมดของเครือข่ายไม่เกินจากสัญญาที่ได้เช่าไว้
และจานสายอากาศที่ใช้เป็นไปตามมาตรฐานที่ได้กำหนดไว้

จากนั้นทางฝ่ายวิศวกรรมสื่อสาร
จะออกเอกสารเพื่อเป็นข้อมูลในการขึ้นสัญญาณและความถี่ที่ใช้ในการเข้าใช้งานช่องสัญญาณดาวเทียมไทยคมแต่ละครั้ง
ฝ่ายบริการลูกค้าและเครือข่ายจะประสานงานกับลูกค้า
เพื่อให้บริการทดสอบอุปกรณ์ภาคพื้นดินของลูกค้าก่อนที่จะนำมาใช้งาน
และเพื่อให้บริการทดสอบคุณภาพสัญญาณการใช้งานผ่านดาวเทียมไทยคม ทั้งนี้
เพื่อให้มั่นใจว่าสัญญาณที่ใช้งานผ่านดาวเทียมไทยคมของลูกค้าเป็นไปอย่างมีประสิทธิภาพ
และไม่ก่อให้เกิดปัญหาสัญญาณ รบกวนไปยังผู้ใช้งานรายอื่นๆ และดาวเทียมข้างเคียง

อนึ่ง เพื่อให้เกิดประโยชน์สูงสุดในการใช้งานช่องสัญญาณดาวเทียมไทยคม
ฝ่ายบริการลูกค้าและเครือข่าย จะทำการตรวจสอบและเฝ้าติดตามสัญญาณการใช้งานของลูกค้า
และหากประสานงานกับหน่วยงานที่เกี่ยวข้อง โดยเร่งด่วนเพื่อทำการแก้ไขปัญหาที่เกิดขึ้นให้เร็วที่สุด

3) ขั้นตอนการให้บริการ Satellite Turnkey Services
(การให้บริการการใช้ช่องสัญญาณดาวเทียมแบบเบ็ดเสร็จ)

เป็นบริการที่ให้ความสะดวก รวดเร็ว และประหยัด
ต่อลูกค้าที่ต้องการใช้ช่องสัญญาณดาวเทียมของไทยคม ณ สถานที่ที่ลูกค้าต้องการ
ซึ่งมีรายละเอียดดังต่อไปนี้

-   การให้คำปรึกษาในเรื่องการออกแบบระบบการใช้งานดาวเทียม
    เพื่อให้สอดคล้องกับลักษณะการใช้งานและความต้องการของลูกค้า
    รวมถึงการปรับปรุงเปลี่ยนแปลงหรือพัฒนาระบบเดิมเพื่อให้สามารถใช้งานกับดาวเทียมได้

-   การให้คำแนะนำในการออกแบบสถานีรับส่งสัญญาณผ่านดาวเทียม
    และประเมินราคาระบบและสถานีส่งสัญญาณดาวเทียม
    รวมถึงเสนอแผนการติดตั้งทดสอบระบบและสถานี
    เพื่อให้ลูกค้าตัดสินใจว่าจะใช้บริการจากบริษัทฯ หรือไม่

-   การจัดซื้อ จัดหาอุปกรณ์ต่าง ๆ ที่จะต้องใช้ในการติดตั้งระบบและสถานีดังกล่าว
    โดยมีการสร้างความสัมพันธ์ระยะยาวกับผู้ผลิตอุปกรณ์ต่างๆ
    โดยมีการสำรองอุปกรณ์และระบบไว้เพื่อให้สามารถติดตั้งได้อย่างรวดเร็ว

-   การติดตั้งระบบและสถานีดังกล่าว ณ สถานที่ของลูกค้า
    พร้อมทั้งทดสอบระบบและสถานที่เพื่อให้สามารถมั่นใจได้ว่าระบบใช้งานได้ตรงตามวัตถุประสงค์โดยวิศวกร
    และช่างเทคนิคที่เชี่ยวชาญ และ
    ให้การฝึกอบรมเจ้าหน้าที่ทางเทคนิคของลูกค้าให้สามารถปฏิบัติงานได้

-   บริการหลังการขายโดยการบำรุงรักษาเป็นประจำและซ่อมแซมระบบ หรือสถานี
    ในกรณีที่เกิดปัญหา รวมถึงให้คำปรึกษาแนะนำแนวทางแก้ไขปัญหาต่างๆ ที่เกิดขึ้นตลอดเวลา

    1.  สิทธิหรือข้อจำกัดในการประกอบธุรกิจ

  1) สิทธิการประกอบธุรกิจภายใต้สัญญาสัมปทาน

  บริษัทฯ ได้รับสัมปทานดำเนินกิจการดาวเทียมสื่อสารในประเทศ จากกระทรวงคมนาคม
  เป็นเวลา 30 ปี นับจากวันที่ 11 กันยายน 2534 โดยบริษัทฯ
  จะได้รับการคุ้มครองสิทธิโดยไม่ให้บุคคลอื่นเข้าดำเนินกิจการแข่งขันเป็นเวลา 8 ปี
  (ความคุ้มครองดังกล่าวหมดเมื่อวันที่ 11 กันยายน 2542) โดยบริษัทฯ
  จะต้องยกกรรมสิทธิ์ของดาวเทียมทุกดวงให้เป็นของกระทรวงฯ
  หลังจากส่งดาวเทียมเข้าสู่ตำแหน่งวงโคจรและผ่านการทดสอบการใช้งานเรียบร้อยแล้ว
  ส่วนสถานีควบคุมดาวเทียมและอุปกรณ์ต่างๆ ตกเป็นของกระทรวงฯ
  ทันทีหลังการจัดตั้งและทดสอบประสิทธิภาพ โดยกระทรวงฯ จะมอบทรัพย์สินดังกล่าวให้บริษัทฯ
  ครอบครองเพื่อใช้ในการดำเนินกิจการต่อไป และภายใต้สัญญาสัมปทานนี้ทางบริษัทฯ
  จะต้องนำส่งรายได้ขั้นต่ำตลอดอายุระยะเวลาสัมปทาน 30 ปี รวมเป็นจำนวนเงินทั้งสิ้น 1,415
  ล้านบาท โดยปัจจุบันอัตราผลประโยชน์ตอบแทนที่บริษัทฯ นำส่งกระทรวงคมนาคม คือ ร้อยละ
  15.5 ของรายได้ก่อนหักค่าใช้จ่าย (สรุปรายละเอียดของสัญญาสัมปทานตามเอกสารแนบ 4)

  2) บัตรส่งเสริมการลงทุน

  บริษัทฯ ได้รับส่งเสริมการลงทุนจากสำนักงานคณะกรรมการส่งเสริมการลงทุน
  สำหรับดาวเทียมไทยคม 1A ไทยคม 2 และ ไทยคม 3 ประเภท 7.5
  กิจการบริการโทรคมนาคมดาวเทียม โดยได้รับสิทธิประโยชน์ตามที่คณะกรรมการกำหนด
  โดยเฉพาะดาวเทียมไทยคม 3
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดระยะเวลา
  8 ปี นับแต่วันที่เริ่มมีรายได้จากการประกอบกิจการนั้น คือ 1 ธันวาคม 2540 ถึง 30
  พฤศจิกายน 2548 (เฉพาะรายได้ในส่วนที่ได้รับจากต่างประเทศ)
  และได้รับยกเว้นอากรขาเข้าสำหรับวัตถุดิบ เช่น Master Tape
  ที่นำเข้ามาจากต่างประเทศเพื่อใช้ในกิจการเพื่อบริการแก่ลูกค้าต่างประเทศ

  นอกจากนี้ เมื่อวันที่ 19 พฤศจิกายน 2546
  บริษัทฯได้รับการส่งเสริมการลงทุนจากสำนักงานคณะกรรมการส่งเสริมการลงทุนสำหรับโครงการไอพีสตาร์
  โดยจะได้รับยกเว้นภาษีเงินได้นิติบุคคลสำหรับกำไรสุทธิในส่วนที่เกิดจากรายได้ในส่วนที่ได้รับจากต่างประเทศเป็นระยะเวลา
  8 ปี นับตั้งแต่วันที่เริ่มมีรายได้จากการประกอบกิจการนั้น

1.  บริการการสื่อสารดาวเทียม และ บริการที่เกี่ยวเนื่อง ดำเนินการโดย บริษัท ซีเอส ล็อกซ
    อินโฟ จํากัด (มหาชน) (CSL)

  บริการการสื่อสารดาวเทียม และ บริการที่เกี่ยวเนื่อง ดำเนินการโดย CSL คือ บริการ
  Uplink/Downlink

1.  ลักษณะของผลิตภัณฑ์หรือบริการ

  Uplink เป็นการนำสัญญาณที่สื่อสารจากภาคพื้นดินส่งขึ้นสู่ดาวเทียม
  โดยใช้สถานีภาคพื้นดินซึ่งประกอบด้วยอุปกรณ์สำคัญ คือ จานสายอากาศ และอุปกรณ์ขยายสัญญาณ

  Downlink เป็นการรับสัญญาณจากดาวเทียม โดยสถานีภาคพื้นดิน ซึ่งประกอบด้วยอุปกรณ์สำคัญ
  คือ จานสายอากาศ และชุดรับสัญญาณ

  1) ลักษณะของบริการและการให้บริการ

  สถานี Thaicom Teleport and DTH Center
  ที่ลาดหลุมแก้วเป็นสถานีภาคพื้นดินที่ดำเนินการให้บริการ Uplink และ Downlink
  ซึ่งการส่งสัญญาณขึ้นสู่ดาวเทียม (Uplink Service)
  ผู้เป็นเจ้าของดาวเทียมจะต้องทราบและมีการยินยอมให้มีการดำเนินการส่งสัญญาณผ่านดาวเทียมของตน
  มิฉะนั้น จะเป็นการละเมิดสิทธิ์และเป็นการลักลอบส่งสัญญาณ ซึ่ง CSL
  เป็นผู้ได้รับสิทธิในการให้บริการส่ง-รับสัญญาณดาวเทียม (Uplink/ Downlink)
  จากการสื่อสาร แห่งประเทศไทย เพื่อให้บริการส่ง-รับสัญญาณผ่านดาวเทียมไทยคม

  การให้บริการส่ง-รับสัญญาณโทรทัศน์ผ่านดาวเทียม (Uplink/Downlink) ของดาวเทียมไทยคม
  สามารถแบ่งการให้บริการตามย่านความถี่ของดาวเทียมได้ 2 ย่าน คือ ย่านความถี่ Ku-band
  และ ย่านความถี่ C-band ลักษณะของการรับสัญญาณ Input
  ตลอดจนกรรมวิธีในการแปลงความถี่และการส่งสัญญาณขึ้นดาวเทียมในบริการทั้ง 2
  ย่านจะมีลักษณะเหมือนกัน
  สิ่งที่แตกต่างกันคืออุปกรณ์ที่ใช้แปลงความถี่เท่านั้นซึ่งเป็นอุปกรณ์ประกอบอยู่ในระบบ

  การบริการ Uplink/Downlink เพื่อส่ง-รับสัญญาณโทรทัศน์ผ่านดาวเทียมในสถานี Thaicom
  Teleport and DTH Center
  จะมีรูปแบบการการใหบริการสงสัญญาณโทรทัศนผานดาวเทียม
  บริการถายทอดสดผานดาวเทียมและบริการถายทอดรายการบันทึกเทปทั้งในระบบอนาลอกและระบบดิจิตอล
  โดยบริการทั้งแบบ Full Time
  ซึ่งเหมาะสําหรับรายการที่มีกําหนดการออกอากาศที่ชัดเจนและแนนอนทุกวันภายใตการควบคุมและการดําเนินงานของเจาหนาที่ตลอด
  24 ชั่วโมง และ แบบ Occasional เหมาะสําหรับการถายทอดรายการสดรายการขาว
  หรือรายการกีฬาที่มีการแขงขันเปนฤดูกาล
  การใหบริการดังกลาวจะมุงเนนกับผูใชบริการชองสัญญาณบนดาวเทียมไทยคมเปนหลัก
  โดยจะขายรวมกันเปนลักษณะ Turnkey Service

2) ลักษณะรายได้

รายได้จากการให้บริการ Uplink/Downlink เป็นรายได้รายปี
ต่อจำนวนช่องสถานีโทรทัศน์ที่ให้บริการสำหรับการใช้บริการแบบประจำ
และยังมีรายได้จากการให้บริการแบบชั่วคราว คิดต่อ ชั่วโมงที่ใช้บริการส่ง-รับสัญญาณผ่านดาวเทียม
โดยโครงสร้างราคา จะเป็นไปตามราคาตลาด

2.  การตลาดและการแข่งขัน

ภาวะอุตสาหกรรมและการแข่งขัน

การให้บริการ Uplink/Downlink
เป็นบริการหรือเป็นธุรกิจต่อเนื่องกับบริการหรือธุรกิจให้เช่าช่องสัญญาณดาวเทียม อย่างไรก็ดี
ผู้ให้บริการเช่าช่องสัญญาณดาวเทียม อาจจะตั้งสถานี Teleport เอง เพื่อให้บริการ
Uplink/Downlink ขึ้นดาวเทียมของตน หรืออาจจะให้ผู้ให้บริการ Uplink/Downlink อิสระ
เป็นผู้ให้บริการก็ได้ ซึ่งก็มีผู้ที่ดำเนินธุรกิจให้บริการ Uplink/Downlink อิสระ ที่ให้บริการ
Uplink/Downlink เพียงอย่างเดียว โดยจะให้บริการ Uplink/Downlink
กับช่องสัญญาณบนดาวเทียมหลายๆ ดวง ซึ่งผู้ให้บริการอิสระเหล่านี้ จะไม่มีดาวเทียมเป็นของตนเอง

การให้บริการ Uplink/Downlink ของสถานี Thaicom Teleport and DTH Center
มุ่งเน้นให้บริการกับผู้ใช้ช่องสัญญาณบนดาวเทียมไทยคม โดยจะขายร่วมกันเป็น Turnkey Service
ซึ่งการให้บริการ Uplink/Downlink ควบคู่กันไป
จะเป็นจุดเด่นในการขายช่องสัญญาณบนดาวเทียมไทยคมได้อีกทางหนึ่ง

การตลาด

  1) กลยุทธ์การแข่งขัน

  บริษัทฯ ขายบริการ Uplink/Downlink ร่วมกับการขายช่องสัญญาณบนดาวเทียมไทยคม
  ในลักษณะ Turnkey Service เพื่อให้ความสะดวกกับลูกค้าในแง่การติดต่อให้ลูกค้าติดต่อแบบ
  One Stop Shop
  นั่นคือหากมีปัญหาการบริการสามารถติดต่อเพียงบริษัทเดียวและบริษัทไม่สามารถบอกปัดความรับผิดชอบได้ว่าไม่ใช่ปัญหาที่เกิดจากตน
  ซึ่งจะเกิดขึ้นหากลูกค้าแยกซื้อบริการ Uplink /Downlink
  จากบริการช่องสัญญาณบนดาวเทียมไทยคมที่สำคัญในการขายบริการ Uplink /Downlink
  ร่วมกับช่องสัญญาณบนดาวเทียมไทยคม
  สามารถที่จะผลิตสินค้าและบริการที่เป็นรูปแบบเฉพาะหรือเรียกว่า Package Service
  เช่นการให้บริการส่งสัญญาณ Half Analog TV หรือ การให้บริการส่งสัญญาณแบบ MCPC
  ทำให้ได้สินค้าและบริการใหม่ๆ
  ซึ่งมีจุดเด่นที่สามารถนำเสนอให้กับลูกค้าในกลุ่มเป้าหมายที่เหมาะสมบางกลุ่มได้
  และยังลดต้นทุนในการให้บริการ Uplink/ Downlink เนื่องจากสามารถใช้อุปกรณ์ร่วมกันได้
  ทำให้ลูกค้าได้ประโยชน์ในแง่ของราคาจาก Package Service นั้นๆ ด้วย

  2) กลุ่มลูกค้าเป้าหมาย

  กลุ่มลูกค้าเป้าหมาย แบ่งออกได้เป็น 4 กลุ่มหลัก โดยจะมุ่งเน้นไปยังพื้นที่ที่ Footprint
  ในแต่ละย่านความถี่ (Ku-band, C-band) ของดาวเทียมไทยคมครอบคลุมถึง ซึ่งแบ่งได้ดังนี้

-   กลุ่มสถานีโทรทัศน์ จะเน้นไปยังพื้นที่ในแถบเอเชียใต้ และออสเตรเลีย รวมถึงกลุ่ม
    Interbroadcast

-   กลุ่มผู้ให้บริการ Pay TV จะเน้นไปยังพื้นที่ในแถบ อินโดจีน เอเชียตะวันออกเฉียงใต้
    ตะวันออกกลาง และเอเชียใต้ และจะเน้นเฉพาะบริการ Uplink ย่านความถี่ Ku-band

-   สถาบันการศึกษา จะเน้นไปยังพื้นที่ที่ Footprint ของดาวเทียมไทยคมที่ความถี่ย่าน
    Ku-band ครอบคลุมถึง ได้แก่ อินโดจีน เอเชียตะวันออกเฉียงใต้ ตะวันออกกลาง
    และเอเชียใต้

-   ผู้ให้บริการ อินเตอร์เน็ต จะเน้นไปยังประเทศแถบ เอเชียใต้ และเอเชียกลาง

  3) นโยบายด้านราคา

  มีนโยบายกำหนดราคาค่าบริการ Uplink / Downlink
  ให้ใกล้เคียงกับราคาตลาดและเน้นการขายบริการร่วมกับช่องสัญญาณดาวเทียมบนดาวเทียมไทยคมในลักษณะ
  Turnkey Service ให้มีราคาที่น่าสนใจกว่าการที่ลูกค้าจะแยกซื้อบริการ Uplink/Downlink
  จากช่องสัญญาณดาวเทียมกับผู้ให้บริการ Uplink/Downlink รายอื่น

  4) การจำหน่ายและช่องทางการจำหน่าย

  วิธีการนำเสนอการขายบริการ Uplink/Downlink
  ใช้วิธีจำหน่ายตรงร่วมกับช่องสัญญาณดาวเทียม
  เนื่องจากต้องการผู้ที่มีความรู้ทางเทคนิคและความชำนาญในการตอบคำถามและเจรจาต่อรองกับลูกค้า

1.  ลักษณะลูกค้า และความสัมพันธ์ระหว่างลูกค้ากับ CSL

  ลูกค้าที่ใช้บริการ Uplink/Downlink จะเป็นลูกค้าที่ใช้ช่องสัญญาณบนดาวเทียมไทยคมด้วย
  ซึ่งบริษัทฯมีความสัมพันธ์อันดีกับลูกค้าที่ใช้บริการเสมอมา
  มีการประสานงานและร่วมมือกันเพื่อเพิ่มประสิทธิภาพการให้บริการทั้งในส่วนของช่องสัญญาณดาวเทียมและ
  Uplink/Downlink บริษัทฯ
  มีการจัดสัมมนาหรือจัดประชุมในหมู่ผู้ใช้บริการช่องสัญญาณดาวเทียมและได้แนะนำลูกค้าในส่วนของบริการ
  Uplink/ Downlink โดยสาธิตคุณภาพการให้บริการกับลูกค้าเป็นระยะๆ

  ในระยะ 3 ปีที่ผ่านมา ไม่มีการพึ่งพิงรายได้จากลูกค้ารายใดเกินกว่าร้อยละ 30
  ของรายได้ทั้งหมด

2.  สิทธิและข้อจำกัดในการประกอบธุรกิจ

1)  สิทธิภายใต้สัญญาสัมปทาน

  CSL ได้รับสิทธิดำเนินงานรับส่งสัญญาณโทรทัศน์ผ่านดาวเทียม หรือ Uplink/Downlink
  และบริการอินเตอร์เน็ตผ่านดาวเทียมภายใต้สัญญาสัมปทานเป็นระยะเวลา 22 ปี เริ่มตั้งแต่วันที่
  9 สิงหาคม 2537 สิ้นสุดวันที่ 8 สิงหาคม 2559

2)  บัตรส่งเสริมการลงทุน

  CSL ได้รับส่งเสริมการลงทุนจากสำนักงานคณะกรรมการส่งเสริมการลงทุนสำหรับการให้บริการ
  Uplink/Downlink
  โดยไม่ต้องนำรายได้้ที่ได้รับจากต่างประเทศมารวมคำนวณเพื่อเสียภาษีเงินได้นิติบุคคลเป็นเวลา
  8 ปี โดยจะสิ้นสุดในปี 2549

2.  บริการอินเตอร์เน็ต

    1.  บริการอินเตอร์เน็ต ดำเนินการโดย บริษัท ซีเอส ล็อกซอินโฟ จำกัด (มหาชน) (CSL)

        1.  ลักษณะของผลิตภัณฑ์หรือบริการ

CSL ใหบริการอินเตอรเน็ตแกผูใชบริการซึ่งเปนบุคคลทั่วไปและองคกรตางๆ
โดยมีพื้นที่การใหบริการครอบคลุมทั้ง 76 จังหวัดทั่วประเทศ ภายใตชื่อ "CSL"
โดยมีบริการอินเตอรเน็ตที่หลากหลายตามความตองการของผูใชบริการดังนี้

บริการอินเตอรเน็ตผานคูสายโทรศัพท (Dial-up)

ใหบริการอินเตอรเน็ตสําหรับผูใชบริการที่มีสายโทรศัพทและอุปกรณโมเด็ม (Modem)
สามารถเชื่อมตอทางโทรศัพทผานจุดเชื่อมตอ (Node)ในเครือขายของบริษัทฯ
ไดทั่วประเทศครอบคลุม 76 จังหวัด โดยไมเสียคาโทรศัพททางไกล
การใหบริการประเภทนี้จะเปนที่นิยมของลูกคามากที่สุดโดยเฉพาะประเภทบุคคลทั่วไปเพราะ
คาบริการและคาอุปกรณตอเชื่อมถูกที่สุด อีกทั้งสะดวกและงายตอการใชงาน
สามารถเลือกใชได 2 แบบคือ

-   บริการแบบชำระเงินลวงหนา (Prepaid)
    เปนชุดการใชงานอินเตอรเน็ตรายชั่วโมงหลากหลายรูปแบบ
    โดยผูใชบริการชำระเงินอินเตอรเน็ตกอนใชงานตามจํานวนชั่วโมงที่สามารถเชื่อมตออินเตอรเน็ต
    ไม่ตองเสียคาสมัครสมาชิก
    โดยผูใชบริการจะไดรับชื่อและรหัสผานเพื่อเขาใชงานอินเตอรเน็ต
    และใชบริการอินเตอรเน็ตไดทั้งในประเทศและตางประเทศ

-   บริการแบบชําระเงินรายเดือน (Monthly Postpaid)
    ผูใชบริการจะตองลงทะเบียนเปนสมาชิก โดยเสียคาบริการเปนรายเดือน
    สามารถเลือกใชบริการเปนรายปหรือรายเดือน โดยจะสงใบเรียกเก็บ
    คาบริการไปยังที่อยูที่แจงไว มีทั้งแบบไมจํากัดจํานวนชั่วโมงใชบริการ
    แบบเลือกเติมจํานวนชั่วโมงและสะสมชั่วโมงที่เหลือ
    และแบบจํากัดจำนวนชั่วโมงใชงานในแตละเดือน
    หากใชเกินจะตองจายค่าบริการเพิ่มในสวนที่ใชงานเกิน ผูใชบริการจะไดรับ
    E-mail address ของตนเอง

บริการอินเตอรเน็ตผานสายวงจรเชา (Leased Line)

เปนบริการเชื่อมตออินเตอรเน็ตในความเร็วที่สูงกวาการเชื่อมตอดวยโมเด็มและสายโทรศัพทของลูกคาที่เปน
องคกร หรือธุรกิจตางๆ ที่มีความจำเปนตองใชบริการอินเตอรเน็ต
โดยที่พนักงานในองคกรสามารถใชบริการตาง ๆ ทางอินเตอรเน็ตได
โดยไมจำเปนตองโทรเขาศูนยบริการอินเตอรเน็ต เนื่องจากสาย Leased Line
จะเชื่อมตอกับเครือขายอินเตอรเน็ตตลอด 24 ชั่วโมง
และไมจำกัดชั่วโมงการใชงานทำใหองคกรที่ใชบริการไมตองเสียเบอรโทรศัพทหลายหมายเลขเพื่อใชในการเชื่อมตออินเตอรเน็ต

บริการอินเตอรเน็ตความเร็วสูง (Broadband)

ใหบริการอินเตอรเน็ตแกผูใชบริการที่ตองการรับสงขอมูลความเร็วสูงที่มีประสิทธิภาพมากกวาในระบบธรรมดา
ผานสายโทรศัพท สามารถเชื่อมตออินเตอรเน็ตไดตลอด 24 ชั่วโมง
โดยไมจํากัดจํานวนชั่วโมงใชงาน และไมตองโทรเขาศูนยบริการอินเตอรเน็ต
สามารถเลือกใชไดหลายแบบดังนี้

-   แบบ ADSL (Asymmetric Digital Subscriber Line) บริการอินเตอรเน็ต
    ADSLคือบริการเชื่อมตออินเทอรเน็ต Broadband
    โดยใชคูสายโทรศัพทผานเทคโนโลยีของ ADSL Modem
    ซึ่งสามารถเปลี่ยนสายโทรศัพทธรรมดาเปนสายดิจิตัล
    ซึ่งในปจจุบันยังมีการใหบริการในพื้นที่จํากัดในเขตกรุงเทพฯ ปริมณฑล
    และตัวอําเภอเมืองในจังหวัดใหญๆ เทานั้น ปจจุบันใหบริการอินเตอรเน็ต ADSL
    แกบุคคลทั่วไปและองคกรตางๆ คิดคาบริการตามจํานวนใชงาน
    สามารถเลือกชําระคาบริการลวงหนาและแบบรายเดือน

-   แบบ ISDN (Integrated Service Digital Network)
    บริการอินเตอรเน็ตผานคูสาย ISDN สามารถรับ สงสัญญาณเสียง ขอมูล
    และภาพโดยระบบดิจิตอล ซึ่งมีคุณภาพและประสิทธิภาพในการรับสง
    ขอมูลมากกวาการสื่อสารในระบบธรรมดา ปจจุบันใหบริการอินเตอรเน็ต ISDN
    แกบุคคลทั่วไปและองคกรไดครบทุก 76 จังหวัดโดยผานจุดเชื่อมตอ (Node)
    ของบริษัทฯ เองและเครือขายของ ทศท.
    โดยมีบริการทั้งแบบจํากัดชั่วโมงการใชและแบบใชไดตลอดเวลา
    สามารถเลือกชําระคาบริการลวงหนาและแบบรายเดือน

-   แบบไรสายฮอตสปอต (Hot Spot)
    เปนบริการอินเตอรเน็ตไรสายความเร็วสูงที่ใชเทคโนโลยี Wi-Fi
    ที่ผูใชบริการสารถเชื่อมตอไดในบริเวณจุดเอกเซสพอยตที่ไดติดตั้งสถานีรับสงสัญญาณ
    (Hot Spot) ตามบริเวณหางสรรพสินคา รานอาหาร และโรงแรม ปจจุบัน
    เปดใหบริการไปแลวมากกวา 30 จุดทั่วกรุงเทพมหานคร
    นอกเหนือจากการใหบริการอินเตอรเน็ตความเร็วสูงภาคพื้นดินแลว บริษัทฯ
    ยังเปนผูใหบริการอินเตอรเน็ตเพียงรายเดียวในประเทศไทยที่ไดรับอนุญาตใหบริการอินเตอรเน็ตความเร็วสูง
    ผานดาวเทียม โดย CSL ไดเชาชองสัญญาณสื่อสาร(Transponders)
    ของดาวเทียมไทยคมเพื่อใหบริการและในอนาคตจะใช้ดาวเทียมดวงใหมคือ IPSTAR
    เมื่อเริ่มเปดดําเนินการแลวในป 2547
    บริการอินเตอรเน็ตผานดาวเทียมเปนบริการที่มีจุดเดนในดานความสามารถเชื่อมตออินเตอรเน็ตไดในทุกพื้นที่ทั่วประเทศ
    เหมาะสําหรับผูใชบริการที่อยูในพื้นที่หางไกลหรือพื้นที่ที่ประสบปญหาจากการเดินสายหรือติดตั้งอินเตอรเน็ตความเร็วสูงรูปแบบอื่น
    ปจจุบัน มีรูปแบบการใหบริการดังนี้

    -   iPSTAR เปนบริการอินเตอรเน็ต Broadband ผานชองสัญญาณของดาวเทียมแบบ
        2 ทาง (Two-ways Broadband Internet) มีการเชื่อมตอแบบตลอดเวลา
        (Always-on) ผาน อุปกรณชุดรับสงสัญญาณดาวเทียม
        โดยไมตองตอสายโทรศัพทเมื่อตองการใชอินเตอรเน็ต
        สามารถรับ-สงขอมูลขนาดใหญ ประเภทไฟลขอมูล ภาพนิ่ง เสียง
        หรือขอมูลประเภทมัลติมีเดีย เชน ประชุมทางไกลดวยภาพ
        หรือรายการดานการศึกษา (E-Learning)
        รวมทั้งยังสามารถใช้เปนวงจรสํารองเมื่อวงจรหลัก Leased Line
        ของลูกคามีปญหาหรือ ตองการเพิ่มความเร็วแบบชั่วคราวดวย

    -   Star Express
        เปนการใหบริการอินเตอรเน็ตความเร็วสูงผานทางเครือขายดาวเทียม

    -   iPTV เปนบริการอินเตอรเน็ต Broadband
        ผานชองสัญญาณของดาวเทียมแบบทางเดียว โดย CSL ไดรวมมือกับ SBI
        เปดใหบริการ Internet Protocol TV ผานทางเว็บไซต www. ip-tv.tv
        โดยผูใชบริการสามารถเลือกชมรายการทีวีชองปกติ
        เลือกดูทีวียอนหลังหรือเลือกชมรายการที่ตองการเมื่อใดก็ได ปจจุบัน iPTV
        สามารถใหบริการครอบคลุมทั่วประเทศ 76 จังหวัด
        ในพื้นที่ที่มีสายโทรศัพทเพื่อติดตอเขาศูนยของบริษัทฯ

บริการเสริมบนอินเตอรเน็ต

-   International Roaming
    คือบริการเสริมสําหรับลูกคาสมาชิกทั้งประเภทบุคคลและองคกร
    และตองการใชบัญชีอินเตอรเน็ตของบริษัทฯ
    เพื่อการเชื่อมตออินเตอร์เน็ตในตางประเทศ

-   Net Security
    คือบริการสําหรับปองกันการบุกรุกเครือขายขององคกรโดยทําหนาที่ควบคุมการเขาถึง
    ขอมูลของผูใชงาน

-   Mail 4 Messaging คือบริการเพื่อรองรับความตองการขององคกรที่ตองการมี E-Mail
    Address เปน ของตนเองตามจํานวนที่ตองการ

บริการศูนย์ข้อมูลอินเตอร์เน็ต (Internet Data Center: IDC)

IDC คือศูนยขอมูลอินเตอรเน็ตแบบครบวงจร ซึ่งรวมถึงบริการดานฮารดแวรและซอฟทแวร บริการพัฒนาเว็บไซดบริการใหคําปรึกษาและจัดทําธุรกิจบนอินเตอรเน็ต

1.  การตลาดและการแข่งขัน

ภาวะอุตสาหกรรมและการแข่งขัน

ปัจจุบันประเทศไทยยังมีอัตราผู้ใช้อินเตอร์เน็ตต่อประชากรทั้งหมดประมาณร้อยละ 10.3
ซึ่งค่อนข้างต่ำเมื่อเปรียบเทียบกับประเทศอื่นๆ เช่น มาเลเซีย เกาหลี ญี่ปุ่น และ สหรัฐอเมริกา
อย่างไรก็ตามจากผลการสำรวจของศูนย์เทคโนโลยีอิเล็กทรอนิกส์และคอมพิวเตอร์แห่งชาติ
(NECTEC) จำนวนผู้ใช้อินเตอร์เน็ตในประเทศไทยเติบโตขึ้นอย่างมากใช่วงระยะเวลา 5
ปีที่ผ่านมา โดยมีอัตราเติบโตเฉลี่ยประมาณร้อยละ 204 ต่อปี
และยังคงมีการขยายตัวอย่างต่อเนื่องและคาดการณ์ว่าจำนวนผู้ใช้อินเตอร์เน็ตในปี 2546 มีประมาณ
6.5 ล้านคนและจะเพิ่มขึ้นเป็น 16.6 ล้านคนในปี 2551
เนื่องจากนโยบายของภาครัฐที่เอื้อให้เกิดการเพิ่มขึ้นของอัตราการใช้คอมพิวเตอร์และอัตราการใช้งานอินเตอร์เน็ต
เช่น โครงกาคอมพิวเตอร์เอื้ออาทร และ การลดลงของอัตราค่าบริการอินเตอร์เน็ตอย่างต่อเนื่อง
และ
การพัฒนาเทคโนโลยีทางอินเตอร์เน็ตซึ่งก่อให้เกิดความสะดวกและสามารถใช้งานอินเตอร์เน็ตได้ในทุกพื้นที่แม้แต่พื้นที่ที่ห่างไกล

ปัจจุบันมีผู้ให้บริการอินเตอร์เน็ตเชิงพาณิชย์ (Internet Service Provider: ISP) รวม 18
ราย เป็นผู้ประกอบการรายใหญ่จำนวน 4 ราย ได้แก่ CSL, INET, KSC และ Asia Infonet
โดยมีส่วนแบ่งตลาดรวมกันมากกว่าร้อยละ 85 ปัจจุบันภาวะการแข่งขันค่อนข้างสูงและ ISP
ส่วนใหญ่ใช้กลยุทธ์ลดราคาชั่วโมงอินเตอร์เน็ตเพื่อดึงดูดลูกค้า ในขณะที่ CSL
จะหลีกเลี่ยงการตัดราคาและหันมาเน้นคุณภาพการให้บริการ
สำหรับภาวะการแข่งขันในตลาดอินเตอร์เน็ตบรอดแบนด์
ปัจจุบันยังอยู่ในระดับไม่สูงมากนักแต่คาดว่าการแข่งขันอาจสูงขึ้นในอนาคตเนื่องจากผู้ใช้บริการต้องใช้อินเตอร์เน็ตความเร็วสูงมากขึ้นในอนาคต

การตลาด

1) กลยุทธ์การตลาด

CSL มุ่งเน้นการให้บริการอินเตอร์เน็ตระดับคุณภาพ (Premium Service)
ด้วยประสิทธิภาพสัญญาณที่มีความต่อเนื่องและมีความเร็วสูงตามประเภทของเทคโนโลยีของบริการนั้นๆ
มีบริการอินเตอร์เน็ตตอบสนองความต้องการที่หลากหลายของผู้ใช้บริการ
และมีบริการหลังการขายเพื่อให้คำปรึกษาแก่ลูกค้าตลอด 24 ชั่วโมง
มุ่งเน้นคุณภาพในการให้บริการพร้อมกับการสร้างผลิตภัณฑ์และบริการใหม่ๆ
อย่างต่อเนื่องและใช้เทคโนโลยีของดาวเทียมเพื่อเพิ่มศักยภาพในการแข่งขัน นอกจากนั้น
ยังเน้นการสร้างสัมพันธ์อันดีกับพันธมิตรทางธุรกิจและสร้างสัมพันธ์อันดีกับลูกค้า
โดยใช้วิธีการส่งเสริมและสนับสนุนการขายและจัดกิจกรรมทางการตลาดอย่างต่อเนื่อง โดย CSL
ไม่มีนโยบายการทำตลาดด้วยราคาที่ต่ำกว่าคู่แข่ง

  2) การจำหน่ายและช่องทางการจัดจำหน่าย

CSL มีช่องทางการจัดจำหน่ายผ่านช่องทางดังต่อไปนี้

1.  พนักงานขายตรง

2.  ผู้แทนจำหน่าย –
    เป็นร้านค้าที่ได้รับการแต่งตั้งให้เป็นตัวแทนจำหน่ายครอบคลุมทั่วประเทศทุกจังหวัด

3.  ร้านค้าจำหน่าย – เป็นร้านค้าคอมพิวเตอร์และอุปกรณ์ทั่วไป ร้านสะดวกซื้อ ร้านหนังสือ
    ห้างสรรพสินค้า เป็นต้น

4.  ตู้เบิกเงินสด (ATM) – เพื่อให้บริการแก่ลูกค้าประเภทอินเตอร์เน็ตแบบเติมจำนวนชั่วโมง

5.  โทรศัพท์มือถือผ่านเครือข่ายโทรศัพท์เคลื่อนที่ของ บมจ. แอดวานซ์ อิโฟ เซอร์วิส (ADVANC)

6.  เว็บไซต์ของบริษัทฯ โดยลูกค้าสามารถลงทะเบียนเพื่อเปิดใช้บริการและรับชำระเงิน

    1.  ลักษณะลูกค้าและความสัมพันธ์ระหว่างลูกค้ากับ CSL

สามารถแบ่งลูกค้าได้เป็นกลุ่มลูกค้าองค์กรและกลุ่มลูกค้าบุคคล คือ

1.  ลูกค้าบุคคลทั่วไป โดยเน้นกลุ่มลูกค้าที่ใช้บริการอินเตอร์เน็ตเพื่อการติดต่อสื่อสาร ค้นหาข้อมูล
    เพื่อความบันเทิง และเล่นเกมส์ ประกอบด้วย กลุ่มนักเรียน นักศึกษา และ คนทำงาน

2.  ลูกค้าองค์กร
    ที่มีความต้องการใช้เทคโนโลยีการสื่อสารผ่านอินเตอร์เน็ตเพื่อเพิ่มประสิทธิภาพในการดำเนินงาน
    ทำธุรกรรมธุรกิจ และ พาณิชย์อิเลคโทรนิค ซึ่งเป็นกลุ่มที่ให้ความสำคัญต่อ
    คุณภาพและประสิทธิภาพในการให้บริการอินเตอร์เน็ต

ในระยะเวลา 3 ปีที่ผ่านมา ไม่มีการพึ่งพิงรายได้จากลูกค้ารายใดเกินกว่าร้อยละ 30 ของรายได้

ความสัมพันธ์ระหว่างลูกค้ากับ CSL เป็นลักษณะแบบผู้ใช้บริการและผู้ให้บริการ
โดยอาจจะมีสัญญาหรือไม่มีสัญญาก็ได้

1.  สิทธิและข้อจำกัดในการประกอบธุรกิจ

  1) สิทธิให้ดำเนินการเป็นผู้ให้บริการอินเตอร์เน็ต

  ในปี 2540 CSL ได้รับสิทธิจากการสื่อสารแห่งประเทศไทย (กสท.)
  ให้เป็นผู้ให้บริการอินเตอร์เน็ตเชิงพาณิชย์ทั้งเครื่อข่ายภาคพื้นดินและผ่านดาวเทียมเป็นระยะเวลา
  10 ปี สิ้นสุดปี 2550 และ Loxserve ซึ่งเป็นบริษัทย่อยของ CSL
  ได้รับสิทธิดำเนินการให้บริการอินเตอร์เน็ตจาก กสท. เป็นระยะเวลา 10 ปี สิ้นสุดปี 2549

  2) ข้อจำกัดในการประกอบธุรกิจ

  1. ไม่สามารถกำหนดหรือควบคุมวงจรเช่าได้ เช่น
  ในกรณีวงจรที่เช่าจากการสื่อสารแห่งประเทศ ไทยล่ม (Link Down)
  ทำให้ลูกค้าใช้บริการไม่ได้ เป็นต้น

2.  กรณีคู่สายโทรศัพท์ของ องค์การโทรศัพท์ฯ หรือ บริษัท เทเลคอมเอเชีย จำกัด (มหาชน)
    ใช้งานไม่ได้ เป็นต้น

    1.  บริการอินเตอร์เน็ต ดำเนินการโดย บจ. ชิน บรอดแบนด์ อินเตอร์เนต (ประเทศไทย)
        (SBI)

        1.  ลักษณะของผลิตภัณฑ์หรือบริการ

  บริการศูนย์การเรียนรู้และการประชุมทางไกลระบบ digital ผ่านเครือข่ายดาวเทียม iLEARN

  บริษัท ชิน บรอดแบนด์ อินเตอร์เนต (ประเทศไทย) จำกัด (SBI)
  ได้ดำเนินธุรกิจและให้บริการด้าน e-learning โดยการนำเทคโนโลยีด้านอินเตอร์เนต
  และระบบสื่อสารมาผสมผสานกันเพื่อให้เกิดวัฒนาการใหม่ๆ ด้านธุรกิจและการศึกษา
  จึงเป็นที่มาของโครงการ “iLearn” ศูนย์การเรียนรู้และการประชุมทางไกลระบบ digital
  ผ่านเครือข่ายดาวเทียม (Digital Distance Learning Center)
  โดยมีวัตถุประสงค์ในการสร้างศูนย์การเรียนรู้และการประชุมทางไกลผ่านเครือข่ายดาวเทียมความเร็วสูงไอพีสตาร์
  เพื่อขยายโอกาสการสื่อสารและการเรียนรู้จากส่วนกลางไปยังส่วนภูมิภาค แบบไร้พรมแดน
  ซึ่งเป็นการยกระดับการศึกษาและการสื่อสารในประเทศให้มีความทัดเทียมทั่วทุกภูมิภาค

  เทคโนโลยีการสื่อสารผ่านดาวเทียมไอพีสตาร์ที่ใช้ในศูนย์ iLearn เป็นการสื่อสารแบบ 2 ทาง
  (two ways communications) กล่าวคือผู้สอน
  หรือวิทยากรบรรยายจากส่วนกลางที่อาคารชินวัตร

  ทาวเวอร์ 3 กรุงเทพฯ ไปยังสาขา iLearn ทั้ง 10 จังหวัดใหญ่พร้อมกัน โดยผู้เรียน
  ผู้ร่วมประชุมในศูนย์ ilearn
  ซึ่งกระจายไปทั่วประเทศสามารถรับข้อมูลข่าวสารเดียวกันผ่านหน้าจอโปรเจคเตอร์ที่ถ่ายทอดในลักษณะ
  Real Time ขณะเดียวกันวิทยากร ผู้สอนสามารถเห็นผู้เรียน ผู้เข้าร่วมประชุม ทั้ง 10
  ศูนย์ได้โดยผ่านระบบสื่อสารที่จะดำเนินการติดตั้งในแต่ละศูนย์และถ่ายทอด
  กลับมายังส่วนกลางที่กรุงเทพฯ ทำให้วิทยากร ผู้สอนได้มีโอกาสเห็นผู้เรียน ผู้เข้าร่วมประชุม
  ทั้งหมดได้ในทันที นอกจากนั้นทั้งวิทยากร ผู้สอน และผู้เรียน ผู้เข้าร่วมประชุม
  สามารถพูดคุยและตอบคำถามได้ตลอดเวลาผ่านระบบอิเล็กทรอนิกส์ไม่ว่าจะเป็นทางด้านข้อมูล
  หรือภาพ ผ่านช่องทาง i- Room ที่ออกแบบเฉพาะสำหรับโครงการ I-Learn

บริการแบ่งเป็น 2 ประเภท

1.  ให้บริการด้านหลักสูตรอบรมต่างๆ ทั้งหลักสูตรระยะสั้นและระยะยาว
    ให้กับหน่วยงานหรือองค์กรต่างๆ รวมถึง นักเรียนนักศึกษา และประชาชนทั่วไป
    โดยการร่วมมือกับพันธมิตรที่มีเนื้อหาความรู้ที่สามารถนำมาพัฒนาบุคลากรทั่วประเทศได้อย่างมีประสิทธิภาพ

2.  ให้บริการเช่าศูนย์ iLearn ทั้ง 11 สาขา ในการจัดการประชุม อบรม
    หรือสัมมนาทางไกลผ่านเครือข่ายดาวเทียมความเร็วสูง

ลักษณะรายได้

  ลักษณะรายได้ของบริการเป็นการเรียกเก็บครั้งเดียวตามราคาหลักสูตร
  (เป็นการชำระเงินก่อนการให้บริการ) และตามรายละเอียดของบริการ คือ

1.  รายได้จากค่าอบรมหลักสูตรต่าง ๆ

2.  รายได้จากการให้เช่าศูนย์อบรม และอุปกรณ์การถ่ายทอด

บริการเนื้อหา (Content) สำหรับเครือข่ายบรอดแบนด์ 

  บริการ iPTV on demand

ลักษณะของการให้บริการ

  บริการเรียกชมเนื้อหา สาระจากรายการของสถานีโทรทัศน์ไทย และรายการอื่นๆ ในรูปแบบ
  Multimedia Streaming Live และ On Demand ผ่านเว็บไซต์ www.ip-tv.tv
  ด้วยคุณภาพอินเตอร์เนตระดับ 256 Kbps ขึ้นไปมีบริการดังนี้

-   Unlimited Package Oversea Price: สำหรับสมาชิกที่อยู่ต่างประเทศ
    สามารถเรียกชมได้ไม่จำกัดจำนวนครั้งมีแบบประเภท 1, 3, 6 และ 12 เดือน

-   Unlimited Package Thai Price: สำหรับสมาชิกที่อยู่ในไทย
    สามารถเรียกชมได้ไม่จำกัดจำนวนครั้งมีแบบประเภท 1, 3, 6 และ 12 เดือน

-   Pay Per Day: สำหรับสมาชิกที่อยู่ต่างประเทศ สามารถเลือกได้แบบ 1, 2, 4, 8 และ
    15 วัน

  ลักษณะของรายได้

  1. รายได้จากการชำระแบบต่อครั้ง : เป็นรายได้จากบริการ iPTV On Demand ประเภท
  Unlimited Package และ Pay Per Day

2. รายได้แบบรายเดือน สำหรับผู้ใช้บริการของ ซีเอส ล็อกซอินโฟ

บริการ Platform

ลักษณะการให้บริการ

  บริการจำหน่ายและให้เช่าใช้ Platform หรือ ระบบที่ทาง SBI ได้พัฒนาขึ้น เช่นระบบ
  E-Learning หรือ Multimedia Streaming Platform ฯลฯ ซึ่ง Application ต่างๆ
  ที่ได้พัฒนานี้มีความเหมาะสมอย่างมากกับการใช้งานกับบรอดแบนด์อินเตอร์เน็ต

 ลักษณะรายได้ 

  1. รายได้จากการชำระแบบต่อครั้ง: จากการซื้อระบบ Platform E-Learning &
  E-Presentation

  2. รายได้แบบรายเดือน: เป็นรายได้จากค่าบริการให้เช่าใช้ระบบ Platform แบบรายเดือน

  บริการ iTheatre

ลักษณะการให้บริการ

  เป็นบริการรายการบันเทิงหรือดูหนังฟังเพลง ร้องคาราโอเกะในห้องส่วนตัวขนาดเล็ก
  ที่มีหลายขนาดสำหรับลูกค้าตั้งแต่ 2 คนขึ้นไปจนถึง 15 คน
  ด้วยวิธีการนำเสนอรายการบันเทิงเหล่านี้ด้วยเทคโนโลยีดิจิตอลผ่านเครือข่ายไอพีสตาร์ 
  ลักษณะของรายได้

อัตราค่าบริการเป็นแบบรายชั่วโมง จะมีหลายอัตราขึ้นอยู่กับขนาดของห้อง ค่าบริการดูหนังห้องคารา
โอเกะจะคิดต่างหาก ขึ้นอยู่กับประเภทของรายการที่ลูกค้าเลือก

1.  การตลาดและการแข่งขัน

ภาวะอุตสาหกรรมและการแข่งขัน

1)  บริการ iLearn

  ปัจจุบันผู้ให้บริการด้าน e-learning ที่เป็นการสื่อสารแบบ 2 ทาง
  บริษัทที่ให้บริการลักษณะนี้มีจำนวนน้อยรายมาก อย่างไรก็ตาม บริษัท ชิน บรอดแบนด์
  อินเตอร์เน็ต (ประเทศไทย) จำกัดมีข้อได้เปรียบคู่แข่งขัน คือ
  มีการพัฒนาระบบมาเป็นเวลานานและมีความเข้าใจและเชี่ยวชาญในเทคโนโลยีเนื่องจากมีบริษัทในเครือเป็นผู้ให้บริการเครือข่ายดาวเทียมความเร็วสูงไอพีสตาร์
  รวมถึงการลงทุนในการขยายสาขาได้ครอบคลุมทั่วประเทศ ยังไม่มีคู่แข่งขันขยายได้มากเท่า
  จึงทำให้มีความแตกต่างจากผู้ให้บริการรายอื่น

บริการเนื้อหา (Content) สำหรับเครือข่ายบรอดแบนด์ 

2.1) บริการ iPTV on demand

  เป็นบริการที่มีคู่แข่งน้อย โดยทางด้านการตลาดในไทยยังอิงกับการเติบโตของการใช้ บรอดแบนด์
  เป็นหลัก ซึ่งปัจจุบันในเมืองไทยยังมีผู้ใช้งานค่อนข้างน้อย สำหรับตลาดในต่างประเทศทาง iPTV
  จะเน้นตลาดในประเทศอเมริกาเป็นหลัก โดยได้มีการจัดหาตัวแทนจำหน่าย
  และลงสื่อโฆษณาประชาสัมพันธ์เพื่อขยายฐานสมาชิก

2.2) บริการ Platform

  บริการบางส่วนมีความใหม่สำหรับประเทศไทย มีราคาการลงทุนที่ค่อนข้างสูงรวม
  และต้องการเจ้าหน้าที่ดูแลทำให้มีกลุ่มจำนวนลูกค้าที่จำกัด
  แต่กลับมีทางเลือกทางเทคโนโลยีมากเนื่องจากมีผู้ให้บริการและผู้ผลิตซอร์ฟแวร์ขายอยู่ทั่วโลก
  ในด้านการตลาดทาง SBI ได้พยายามทำการตลาดแบบตรง โดยได้มีการจัดสัมมนาเชิงวิชาการ
  และการส่งข้อมูลบริการตรงไปถึงลูกค้ากลุ่มเป้าหมายรวมถึงโครงการให้ทดลองใช้บริการ

2.3) บริการ iTheatre

ปัจจุบันบริการที่คล้ายคลึงกันจะมีอยู่แต่เฉพาะในกรุงเทพเท่านั้น
บริการนี้จะเป็นการเจาะตลาดต่างจังหวัดเป็นหลัก เป็นบริการใหม่ที่ยังไม่มีผู้ให้บริการมากนัก
ส่วนใหญ่จะเป็นห้องคาราโอเกะประเภทหยอดเหรียญขนาดเล็กที่ร้องกันได้ 1-2 คน
และร้องได้แต่คาราโอเกะ ไม่สามารถดูรายการประเภทอื่นๆ ได้เช่น ภาพยนตร์ที่ฉายตามโรง
หรือที่ออกเป็น DVD แล้ว เป็นต้น ดังนั้น
การแข่งขันจึงไม่รุนแรงมากแต่มีสินค้าทดแทนบางประเภทอยู่บ้าง

การตลาด

1.  พัฒนาผลิตภัณฑ์และบริการใหม่ๆ ใช้เทคโนโลยีใหม่ที่กิน Bandwidth เช่น Internet TV
    เพื่อกระตุ้นให้เกิดการใช้ บรอดแบนด์ ในทางอ้อมและใช้ ไอพีสตาร์ มากยิ่งขึ้น

2.  ใช้เครื่องมือทางการตลาด เช่น เทคโนโลยีใหม่ๆ ใช้ศักยภาพของเครือข่าย
    ช่องทางการตลาด ช่องทางการจัดจำหน่ายของบริษัทในเครือ เช่น ซีเอส ล็อกซอินโฟ
    เพื่อกระตุ้นความต้องการและพฤติกรรมการซื้อของลูกค้าเพื่อสร้างยอดขายและกำไร และ
    ช่วยในการกระจายผลิตภัณฑ์และบริการอย่างครอบคลุม
    เพื่อให้ลูกค้าสามารถซื้อผลิตภัณฑ์และบริการได้อย่างสะดวก

3.  ปรับปรุงและพัฒนาผลิตภัณฑ์และบริการใหม่ๆ
    ให้เหมาะสมกับความต้องการและความพึงพอใจของลูกค้ามากขึ้น

4.  ทำการประชาสัมพันธ์อย่างมีประสิทธิภาพและตรงเป้าหมาย เพื่อให้กลุ่มลูกค้าได้รู้จักกับผลิต
    ภัณฑ์และบริการของบริษัทฯ มากขึ้น

    1.  ลักษณะลูกค้าและความสัมพันธ์ระหว่างลูกค้ากับ บริษัท ชิน บรอดแบนด์

  กลุ่มลูกค้าของศูนย์การเรียนการสอน iLearn

  กลุ่มลูกค้าของศูนย์ iLearn จะเป็นกลุ่มลูกค้าที่หลากหลายและครอบคลุม เพราะเนื่องจากศูนย์
  iLearn เป็นศูนย์การเรียนรู้และอบรมสัมมนา ซึ่งทางศูนย์สามารถจัดหลักสูตรต่างๆ
  ที่เหมาะสมกับกลุ่มลูกค้าและเหมาะสมกับยุคสมัยให้ตรงกับความต้องการจึงทำให้มีกลุ่มลูกค้าที่หลากหลาย
  ได้แก่ นักเรียน นิสิต นักศึกษา บุคคลทั่วไป องค์กรภาครัฐองค์กรเอกชน
  ส่วนกลุ่มลูกค้าของบริการเช่าศูนย์เพื่อจัดอบรมสัมมนา ได้แก่ บริษัทขนาดกลาง
  ถึงขนาดใหญ่ที่มีสาขาอยู่ทั่วประเทศ องค์กร หน่วยงานราชการ และสถาบันการศึกษา

  ความสัมพันธ์ระหว่างลูกค้า เป็นลักษณะแบบผู้ใช้บริการกับผู้ให้บริการ
  โดยมีสัญญาหรือไม่มีสัญญาก็ได้

กลุ่มลูกค้าของบริการ เนื้อหา (Content) สำหรับเครือข่ายบรอดแบนด์: iPTV

กลุ่มลูกค้าของ iPTV on demand คือ ผู้ใช้อินเตอร์เน็ตบรอดแบนด์ และ กลุ่มลูกค้าไทยในอเมริกา

กลุ่มลูกค้าของบริการ platform ได้แก่ องค์กร และสถานศึกษา ส่วนกลุ่มลูกค้าของบริการ
iTheatre คือ กล่มลูกค้าจะเป็นผู้มีรายได้ปานกลางขึ้นไป
เนื่องจากอัตราค่าบริการจะสูงกว่าตู้หยอดเหรียญ หรือตั๋วชมภาพยนตร์ธรรมดา
จะเจาะกลุ่มที่ต้องการสังสรรค์ในห้องส่วนตัว ที่สามารถเลือกดูรายการหลากหลายประเภทได้

ความสัมพันธ์ระหว่างลูกค้า เป็นลักษณะแบบผู้ใช้บริการกับผู้ให้บริการ โดยมีสัญญาหรือไม่มีสัญญาก็ได้

2.  สิทธิและข้อจำกัดในการประกอบธุรกิจ

1)  บัตรส่งเสริมการลงทุน

  ไม่มี

2)  สิทธิอื่นๆ

  ไม่มี

3)  ข้อจำกัดในการประกอบธุรกิจ

  ไม่สามารถกำหนดหรือควบคุมการเชื่อมต่อของเครือข่ายอินเตอร์เนตได้

2.  บริการเกี่ยวเนื่องกับธุรกิจโทรศัพท์

  บริษัทฯ มีการให้บริการเกี่ยวเนื่องกับธุรกิจโทรศัพท์ผ่านการลงทุนใน Shenington
  Investments Pte Ltd. (Shenington) ซึ่งเป็น Holding Company
  ที่จดทะเบียนในประเทศสิงคโปร์ ปัจจุบันมีกิจการในเครือ 2 บริษัท คือ บริษัท กัมพูชา ชินวัตร
  จำกัด และ บริษัท ลาว เทเลคอมมิวนิเคชั่นส์ จำกัด และมีบริการที่เกี่ยวเนื่องกับธุรกิจโทรศัพท์
  ซึ่งยังไม่เริ่มให้บริการ คือ บริการการสื่อสารด้วยโทรศัพท์เคลื่อนที่ผ่านดาวเทียมรอบโลก
  (Global Mobile Personal Communications via Satellite Services -GMPCS)
  ของโครงการ ICO

1.  บริษัท กัมพูชา ชินวัตร จำกัด (CamShin)

    1.  ลักษณะผลิตภัณฑ์หรือบริการ

1)  ลักษณะบริการ

  CamShin ดำเนินกิจการโทรคมนาคมดังนี้

-   โทรศัพท์พื้นฐานภายใต้ระบบ Wireless Local Loop System : WLL 450 MHz และ
    WLL 1800 MHz

-   โทรศัพท์เคลื่อนที่ (Cellular Phone) ภายใต้ระบบ Digital Phone Services (GSM)
    1800 MHz ในประเทศกัมพูชา

-   บริการอินเตอร์เน็ต ภายใต้ชื่อ CamShin.net เป็นการให้บริการทั้ง WiFi และ Dial-up

-   ในปี 2548 CamShin มีแผนการนำระบบ CDMA450 มาให้บริการโทรศัพท์เคลื่อนที่
    และโทรศัพท์พื้นฐานเพื่อทดแทนระบบ 450 MHz และ WLL 1800 MHz โดยการให้
    บริการนี้จะครอบคลุมพื้นที่ 24 จังหวัดทั่วประเทศ

2)  ลักษณะรายได้ ของบริษัทฯสามารถจำแนกได้ดังนี้

-   ค่าบริการโทรศัพท์ต่อนาที่

-   ค่าใช้เลขหมายต่อเดือน

-   ค่าขายเครื่องรับโทรศัพท์

-   ค่าบริการอินเตอร์เน็ตรายเดือน

    1.  การตลาดและการแข่งขัน

ภาวะอุตสาหกรรมและการแข่งขัน

ตลาดธุรกิจทางด้านโทรคมนาคมในประเทศกัมพูชามีการแข่งขันค่อนข้างสูง
เนื่องจากระบบโทรคมนาคมของ ประเทศกัมพูชายังไม่ได้รับการพัฒนามากนัก
อัตราการกระจายของผู้ใช้โทรศัพท์ คือ 3.01 คน ต่อประชากร 100 คน (ข้อมูล: ITU, 2003)
ซึ่งเป็นอัตราที่ต่ำจึงทำให้ประชากรส่วนใหญ่ของประเทศกัมพูชาที่มีราว 12
ล้านคนนิยมใช้โทรศัพท์เคลื่อนที่กันมากกว่า ในปี 2536
ประเทศกัมพูชาเป็นประเทศแรกในโลกที่จำนวนผู้ใช้โทรศัพท์เคลื่อนที่มีสูงกว่าจำนวนผู้ใช้โทรศัพท์พื้นฐานโดยผู้ใช้บริการโทรศัพท์ทั้งหมดมากกว่าสี่ในห้าในประ
เทศกัมพูชานิยมใช้โทรศัพท์เคลื่อนที่
ซึ่งเป็นอัตราส่วนที่สูงที่สุดในโลกจำนวนผู้ใช้โทรศัพท์พื้นฐานไร้สายคิดเป็นร้อยละ 5
ของผู้ใช้บริการทั้งหมด ปัจจุบันประเทศกัมพูชามีผู้ให้บริการระบบโทรศัพท์ทั้งหมดจำนวน 9 ราย
ดังนั้น การแข่งขันภายในอุตสาหกรรมจึงขึ้นอยู่กับการขยายเครือข่าย
เพื่อให้ครอบคลุมในพื้นที่ที่มีความต้องการการบริการ ปัจจุบัน CamShin มีส่วนแบ่งตลาดเป็นอันดับ 2
โดยคู่แข่งรายสำคัญ คือ CamGSM (Mobitel) มีส่วนแบ่งตลาดเป็นอันดับ 1 และ CASACOM
มีส่วนแบ่งตลาดเป็นอันดับ 3

CamShin
มีโครงการที่จะเพิ่มพื้นที่การให้บริการให้ครอบคลุมทั่วประเทศให้มากยิ่งขึ้นจากเดิมที่มีอยู่และขยาย
โครงข่ายของระบบโทรศัพท์ให้สามารถครอบคลุมพื้นที่ได้มากขึ้นโดยอยู่ภายใต้เงื่อนไขที่สามารถดำเนินธุรกิจให้
มีผลตอบแทนได้สูงที่สุด

การตลาด

บริษัทฯ มุ่งเน้นการขยายโครงข่ายเพื่อขยายพื้นที่ให้บริการครอบคลุมทุกจังหวัดทั่วประเทศ และ
มุ่งเน้นการให้ บริการที่มีคุณภาพโดยมีการจัดตั้งหน่วยงานบริการลูกค้า (Customer Service and
Call Center)
พร้อมกับได้ขยายสำนักงานให้บริการออกไปยังต่างจังหวัดเพื่ออำนวยความสะดวกแก่ลูกค้าในการใช้สินค้าและ
บริการของบริษัทฯ และเนื่องจากการแข่งขันที่สูงขึ้นในปัจจุบัน
นอกจากการพัฒนาผลิตภัณฑ์และบริการแล้ว บริษัทฯ มีรายการส่งเสริมการขายเป็นระยะๆ
ทั้งแก่ผู้ใช้บริการและผู้แทนจำหน่ายในต่างจังหวัดเพื่อกระตุ้นยอดขาย

2.  ลักษณะของลูกค้าและความสัมพันธ์กับลูกค้า

ลูกค้าของ CamShin ประกอบไปด้วย กลุ่มประชาชนทั่วไป องค์กรธุรกิจระหว่างประเทศ
บริษัททั่วไปและ องค์กรต่างๆ ของรัฐโดยลูกค้าส่วนใหญ่เป็นรายย่อย ดังนั้น
จึงไม่มีลูกค้ารายใดที่มีสัดส่วนร้อยละ 30 ของยอดขายของ CamShin

3.  สิทธิและข้อจำกัดในการประกอบธุรกิจ

CamShin ได้รับสัมปทานจากรัฐบาลกัมพูชาโดยกระทรวงไปรษณีย์และโทรคมนาคม ภายใต้สัญญา
วันที่ 4 มีนาคม 2536 และสัญญาฉบับแก้ไขฉบับวันที่ 4 มีนาคม 2540 เป็นระยะเวลา 35 ปี
เมื่อครบอายุสัมปทานในปี พ.ศ. 2571 บริษัท กัมพูชา ชินวัตร จำกัด จะต้องโอน
ทรัพย์สินทั้งหมดให้แก่รัฐบาลกัมพูชาและภายใต้สัญญาสัมปทานนี้ CamShin จะต้องนำส่งรายได้
ตลอดอายุระยะเวลาสัมปทาน โดยปัจจุบันอัตราผลประโยชน์ตอบแทนที่บริษัทฯนำส่งคือร้อยละ 11
ของรายได้ก่อนหักค่าใช้จ่าย (สรุปรายละเอียดของสัญญาสัมปทานตามเอกสารแนบ4)

1.  บริษัท ลาว เทเลคอมมิวนิเคชั่นส์ จำกัด (LTC)

    1.  ลักษณะผลิตภัณฑ์หรือบริการ

1) ลักษณะบริการ

  LTC ได้รับสิทธิในการบริการด้านโทรคมนาคมในสาธารณะรัฐประชาธิปไตยประชาชนลาว
  (“สปป.ลาว”) เพื่อดำเนินกิจการโทรคมนาคม ซึ่งมีรายละเอียดดังนี้

-   โทรศัพท์โครงข่ายพื้นฐาน (Public Switched Telephone Network (PSTN))

-   โทรศัพท์เคลื่อนที่ (Digital Phone Service (GSM) 900)

-   โทรศัพท์สาธารณะ (Public Phone)

-   วิทยุติดตามตัว (Paging)

-   บริการเครือข่ายอินเตอร์เน็ต

-   โทรศัพท์ระหว่างประเทศ (International Call)

  2) ลักษณะรายได้ของ LTC สามารถจำแนกได้ ดังนี้

-   ค่าบริการโทรศัพท์ภายในประเทศและต่างประเทศต่อนาที

-   ค่าใช้เลขหมายต่อเดือน

-   ค่าขายเครื่องรับโทรศัพท์

    1.  การตลาดและการแข่งขัน

ภาวะอุตสาหกรรมและการแข่งขัน

สิทธิคุ้มครองการลงทุนโดยสามารถให้บริการโดยไม่มีคู่แข่งขันของ LTC หมดลงในปี 2544
แต่อย่างไรก็ตามปัจจุบันยังไม่มีผู้ประกอบการรายใดที่เป็นคู่แข่งขันที่สำคัญเนื่องจากธุรกิจโทรคมนาคมต้องใช้เงินลงทุนสูงและต้องใช้เวลาในการวางโครงสร้างพื้นฐาน
และเครือข่าย LTC มีโครงการที่จะเพิ่มพื้นที่การให้บริการให้ครอบคลุมทั่วประเทศ
โดยปัจจุบันบริษัทมีพื้นที่ให้บริการโทรศัพท์ตามบ้าน (PSTN) และมีโครงข่ายโทรศัพท์เคลื่อนที่ระบบ
GSM ครอบคลุมทั่วประเทศทั้งหมด 16 จังหวัด และบริษัทยังได้ทำการพัฒนาบริการใหม่ๆ
ทางด้านโทรคมนาคมให้หลากหลายยิ่งขึ้น
รวมถึงการพัฒนาเครือข่ายให้สามารถครอบคลุมทั่วประเทศในอนาคต

ระบบโทรคมนาคมในประเทศลาวยังไม่ได้รับการพัฒนามากนัก
เนื่องจากอยู่ในช่วงการวางรากฐานระบบสาธารณูปโภค
ประเทศลาวมีอัตราการกระจายของผู้ใช้โทรศัพท์ประมาณ 2.12 คน ต่อประชากร 100 คน
(ข้อมูล: ITU, 2003) อัตราการเติบโตของระบบโทรศัพท์พื้นฐานประมาณ 20% ในช่วงปี
2538-2543 สูงเป็นอันดับ 3 ของประเทศในแถบเอเชียตะวันออกเฉียงใต้

ปัจจุบันประเทศลาวมีผู้ให้บริการโทรศัพท์บ้าน 2 รายคือ LTC และ ETL
และมีผู้ให้บริการโทรศัพท์เคลื่อนที่ 4 รายคือ LTC, ETL, LAT และ Millicom โดย LTC
ยังคงมีส่วนแบ่งเป็นอันดับ 1 ETL เป็นอันดับ 2 และ Millicom เป็นอันดับ 3 ( ETL และ LAT
เป็นหน่วยงานของรัฐบาล และ Millicom เป็นบริษัทเอกชน)

การตลาด

LTC ได้เตรียมการเพื่อรองรับการแข่งขันที่จะเกิดขึ้นในอนาคต
โดยบริษัทมุ่งเน้นการขยายโครงข่ายอย่างเหมาะสมเพื่อขยายพื้นที่และโครงข่ายให้บริการ และ
มุ่งเน้นการให้บริการที่มีคุณภาพโดยมีการจัดตั้งหน่วยงานบริการลูกค้า (Customer Service and
Call Center) เพื่ออำนวยความสะดวกแก่ลูกค้าในการใช้สินค้าและบริการของบริษัท และ
บริษัทมีรายการส่งเสริมการขายเป็นระยะๆ แก่ผู้ใช้บริการ

2.  ลักษณะของลูกค้าและความสัมพันธ์กับลูกค้า

ลูกค้าของ LTC ประกอบไปด้วย กลุ่มประชาชนทั่วไป, องค์กรธุรกิจระหว่างประเทศ, บริษัททั่วไป
และองค์กรต่างๆ ของรัฐ โดยลูกค้าส่วนใหญ่เป็นรายย่อย ดังนั้น
จึงไม่มีลูกค้ารายใดที่มีสัดส่วนร้อยละ 30 ของยอดขายของ LTC

3.  สิทธิและข้อจำกัดในการประกอบธุรกิจ

LTC เป็นบริษัทร่วมทุนได้รับสิทธิในการบริการด้านโทรคมนาคมใน สปป.ลาว เป็นระยะเวลา 25 ปี
ตั้งแต่ปี 2539 ถึง ปี 2564 และได้รับสิทธิคุ้มครองการลงทุนเป็นเวลา 5 ปี เมื่อครบกำหนด 25 ปี
ตามสัญญาร่วมทุน บริษัทฯ ต้องโอนหุ้นของบริษัทฯ ในบริษัทร่วมทุนให้แก่รัฐบาลของ สปป.ลาว
โดยไม่คิดค่าตอบแทนใดๆ และ เนื่องจากเป็นบริษัทร่วมทุน LTC
ไม่ต้องนำส่งส่วนแบ่งรายได้ให้แก่รัฐบาล สปป. ลาว เพราะ
สปป.ลาวจะได้รับผลตอบแทนในรูปของเงินปันผลจากการร่วมทุนโดย LTC
มีนโยบายเงินปันผลเช่นเดียวกับบริษัทฯ และ ในปี 2546 LTC ได้จ่ายเงินปันผลให้แก่ผู้ถือหุ้น
จำนวน 3.5 ล้านเหรียญสหรัฐ (สรุปรายละเอียดของสัญญาร่วมทุนตามเอกสารแนบ 4)